de | Irutxuloko Hitza\nEtiketen Fitxategia | de\n‘Lluvia de angeles sobre Paris’ antzezlana taularatuko dute Viktoria EugenianBy Estitxu Zabala on 2013/01/08 in Kultura Lluvia de angeles sobre Paris antzezlana iritsiko da Viktoria Eugenia Antzokira. Ostegunean eta ostiralean egongo da komedia ikusteko aukera, 20:00etan. Alfonso Sastre da obraren egilea, Antonio Malonda, berriz, zuzendaria da, eta Bululu konpainiako zazpi aktorek interpretatuko dute: Javier Sotorres, Emi Cainzos, Jesus Rodriguez, Lucia Esteso, Carlos B. Rodriguez, Yolanda Rino eta Ruben Martinez. Sastre madrildarra da, [...]\n“Ez dira hiru konpainia bakarrik, baizik eta horien artean sortzen den sinergia”By Estitxu Zabala on 2012/08/29 in Kultura, Paperekoa Harkaitz Mtz. de San Vicente, Oreka TXko kidea Oreka TXren musikak, Kukai konpainiaren dantzek eta Amaren Alabak taldearen ahotsek osatzen dute ‘Hostoak’ ikuskizuna; Viktoria Eugenia Antzokian bi emankizun eskainiko dituzte asteburuan. Harkaitz Martinez de San Vicente (Añorga, 1975) eta Igor Otxoa donostiarrek sortu zuten Oreka Tx 1997an, txalapartari bikote gisa. Iazko abenduan, ordea, Otxoak taldea [...]\nJulio Medemek bere lehen eleberria argitaratuko duBy Nerea Lizarralde on 2012/03/20 in Kultura Aspasia, amante de Atenas izena du donostiarraren lehen liburuak. Hasieran proiektua zinemarako gidoi gisa sortu zen Zinemarako gidoi bat zen, baina azkenean eleberri bateko orri bihurtu da. Aspasia, amante de Atenas izena du Julio Medem zinemagile donostiarraren proiektu berriak; bere lehen liburua izango da.”Beti izan dut idazteko beharra, baina bizitzak beste bide batzuetatik eraman nau”, [...]\nXabier Alvarez de Eulate gaur agurtuko dute, OlitenBy Estitxu Zabala on 2012/03/20 in Kultura, Paperekoa Joan den ostiralean hil zen Xabier Alvarez de Eulate artista erlijiosoa. Donostian jaio zen 1919an eta Bermeoko frantziskotarren zahar etxean hil zen, 92 urterekin, Irutxuloko Hitzak ostiralean bertan bere webgunearen bidez jakinarazi zuen moduan. Oliteko komentuan emango diote azken agurra Eulateri, gaur, 18:00etan, Oliten bizi izan baitzen azken 50 urteetan. Hala ere, bere errautsak Arantzazuko [...]\nZuhaitz Eguna antolatu du Vasco de Camping elkarteak larunbaterakoBy Estitxu Zabala on 2012/03/19 in Bestelakoak Vasco de Camping mendi elkarteak Zuhaitz Eguna antolatu du beste urte batez. Larunbat honetan bertan, 10:00etan, Puioko parkean elkartuko dira zuhaitzak landatzeko. ‘Jar ezazu zuhaitz bat zure bizitzan’ leloa erabiliko dute, eta nahi duen guztiak parte har dezake ekimenean. Informazio gehiagorako klubarekin harremanetan jartzeko aukera dago: cvc@vascodecamping.org posta elektronikora idatzita edo 943.271.866 telefonora deituta.\nGipuzkoa Basketeko jokalarien babesa jaso du Nahia de Cos txikiakBy Aritz Sorzabal on 2012/03/14 in Gizartea, Kirola Nahia de Cos eta bere familiari elkartasuna adierazi diete Lagun Aro Gipuzkoa Basketeko jokalariek. Illunbera hurbildu dira, entrenamendu saioa ikustera, eta jokalariek sinatutako kamiseta eta guzti eraman dute etxera. Nahia de Cos lau urteko haur donostiar bat da. Batten izeneko gaixotasun arraroa dauka; heriotzera daraman neurologia nahasmendua, hain zuzen ere. Sendatzeko aukerarik ez du; bai, [...]\nOlatz de Andres: “Aurretik ere interesa izan nuen zinea oinarri hartuta ikuskizun bat sortzeko”By Estitxu Zabala on 2012/03/09 in Kultura, Paperekoa Olatz de Andres, Dantzaria eta koreografoa Datorren astean, martxoaren 12tik 15era bitartean, dFeria jaialdia iritsiko da hirira; bertan, lehen aldiz, ‘Privolva’ ikuskizuna eskainiko du Olatz de Andres Groseko dantzari eta koreografoak. Privolva hitzak ilargiaren bestaldea esan nahi du, lurretik sekula ikusi ezin den aurpegi hori. Bestelako mundu paraleloak irudikatzea eta zientzia fikziozko filmak txikitatik gogoko [...]\nOlatz de Andres: “Fagoaga dantza akademian balleta egiten hasi nintzen”By Estitxu Zabala on 2012/03/08 in Kultura Privolva ikuskizuna Donostian lehen aldiz taularatuko du Olatz de Andres dantzari eta koreografo donostiarrak. Zehazki, dFeria jaialdiaren egitarauaren barruan estreinatuko du lana, Intxaurrondoko kultur etxean, martxoaren 13an, 11:30ean. Grosekoa da bera, baina egun Bilbon bizi da. IRUTXULOKO HITZAri bere ibilbidearen berri eman dio, eta Privolvaren nondik norakoak azaldu dizkio; beraz, biharko egunkarian elkarrizketa osoa irakurtzeko aukera [...]\nSei euskal dantza konpainia izango dira dFerianBy Estitxu Zabala on 2012/03/06 in Kultura Prentsaurrekoa eman dute hainbat dantza konpainietako euskal sortzailek eta dantzarik, dFeriako arduradunekin batera. Bertan, jaialdian aurkeztuko dituzten lanen berri eman dute. Datorren martxoaren 12tik 15era izango da dFeria, eta dantzak merezitako tartea izango du, sei ikuskizunekin. Olatz de Andres Groseko dantzariak esan du lehen aldiz arituko dela dFerian. Zehazki, Privolva ikuskizuna aurkeztuko du datorren astean, [...]\nLa Oreja de Van Goghek 150.000 euro jasoko ditu Euskadiren izena zabaltzeagatikBy Estitxu Zabala on 2012/02/23 in Kultura, Paperekoa Donostiako musika taldeak hitzarmen bat sinatu berri du Eusko Jaurlaritzaren Turismo Sailarekin La Oreja de Van Gogh musika talde donostiarrak 150.000 euro jasoko ditu Euskadiren sustapena egiteagatik. Izan ere, musika taldeak Eusko Jaurlaritzaren Turismo Sailarekin hitzarmen bat sinatu berri du, taldeak Euskal Autonomi Erkidegoaren publizitatea egin dezan. Hala, taldeak Euskadiren izena zabaldu beharko du, bere [...]\nTweetstream\tViewing item 1 to 5 (of 5 items) Eskunabarra posted an update 7 hours, 8 minutes ago\nEskunabarra posted an update 7 hours, 11 minutes ago\nEskunabarra posted an update 7 hours, 12 minutes ago\nAitor Manterola posted an update in the group Futbolsofatzen 7 hours, 21 minutes ago\n’Asteburuko emaitzak’ http://futbolmamia.com/asteburuko-emaitzak-33/ 1. mailan, 2. B mailako 2. multzoan eta Emakumezkoen Kopan. Aitor Manterola posted an update in the group Futbolsofatzen 7 hours, 55 minutes ago


Foruen ezaugarriak | Historia | Xuletas, chuletas para exámenes, apuntes y trabajos\nEscrito el 17 de Marzo de 2019 en vasco con un tamaño de 9,35 KB\nForuen Erreformarako Legea izeneko testua lehen mailako iturrikoa da, gertatu zirenean argitaratu egin zelako. Formaren aldetik, testu juridikoa da lege bat delako; eta edukiaren aldetik, politikoa da foruei buruz hitz egiten duelako. Testu publikoa da lege bat delako eta beraz, herritar guztiengan eragina duelako. Testu honen egilea kolektiboa izan zen, Gorteek egin zuten, eta estatuburua, Maria Kristina erregeordetzak berretsi zuen. Testua Lehen Karlistadaren (1833-1839) bukaeran kokatzen dugu, Bergarako Itunean Esparterok egindako promesaren ondorioz. Legea Madrilgo Jauregian aldarrikatu zuten eta Espainiako biztanleei, eta batez ere Euskal Probintziei eta Nafarroari zuzenduta dago.\nEuskal Lurraldetan usadio eta ohiturak biltzen dituen dokumentua da. Ohituraren ondorioz sortu ziren eta denboraren poderioz lege bihurtzen ziren. Ohiturazko zuzenbidea zen, baina lege bihurtzeko erregearen baieztapena behar zuten (ez ziren pribilegioak, ohiturazko zuzenbideak baizik). Sistema dinamikoa zen, legedia berritu egin zitekeelako gizarteak aldaketak eskatzen bazuten (legeak beharren arabera zeuden). Beraz, Bizkaiak bere forua zuen, Gipuzkoak berea, Araba berea eta Nafarroa berea. Gainera, Erregeak foruak zin egin behar zituen errespetatuko zituela hitz emateko. Foruen ezaugarri nagusiak hauek ziren:\n1. Aduanen kokapena: barnealdean zeunden, elikagaien inportazioa errazteko. Burgesiari ez zitzaion komeni, barne-merkataritzarako oztopoa zelako.\n2. Zerga salbuespena: ez zegoen Espainiako erresumako Ogasunari ordainketak egiteko betebeharrik. Dirua hemen geratzen zen, ez zioten erregeari eman (eta egitekotan, Batzar Nagusien bidez izan behar zen).\n3. Soldadutza egitetik salbuespena: Lurraldeak zuzenean mehatxatuta zeudenean izan ezik, hau da, arazoa bere lurren bazen. Ez zuten Ameriketara joateko beharrik, eta egiten bazuten, erregea ordaintzen zien.\n4.Kaparetasun unibertsalaBiztanle guztiak berdinak ziren legearen aurrean (guztiak hidalgoak ziren)\n5. Berezko zuzenbide zibila: Maiorazkoa zegoen baina hemen gaitasun handiena erakusten zuenari lurra uztea posiblea zen (semeen artean erabaki ahal zuten).\n6. Foru Pasea: foru erregimena babesteko mekanismoa zen. Erregea foruak zin egin behar zituen eta lege bat foruen kontran egiten bazuen kontraforutzat hartzen zen eta “onartzen zen baina ez zen betetzen”. Beraz, erregearen botera mugatua zen (adib. Ez zituen aduanak lekuz aldatu).\nForuen erakundeen artean garrantzitsuena Batzar Nagusia zen, agintaria nagusia, eta korrejidorea burua zen. Batzarkidez osatuta zeuden, gaztelaniaz idazten eta irakurtzen jakitea eta errenta jakin bat izatea beharrezkoa zen batzarkidea izateko. Batzar Nagusiaren eginkizunak\nErregeari legeak proposatzea, Foru Pasea erabiltzea, erregearen diru eskariak onartzea ala ez, aldundia edo diputazioa aukeratzea, aurrekontuak eta zergak bilketa antolatzea, administraritzaren gaiak, lurraldeen defentsa antolatu, adibidez. Botere legegilea zegokion, arau foralak egiten zituzten. Beste erakunde batzuk zeuden, DiputazioaForalak Batzar Nagusietatik sortutako organoak ziren, hortik hartutako erabakiak gauzatzeko. Eguneroko arazoei aurre egiteko, ezinezkoa zen batzarkideak egunero biltzea. Botere betearazlea zuten, haien eginkizuna Batzar Nagusiak erabakitakoa martxan jartzea zelako.\nEuskal foruen historia Kaparetasun unibertsala Foruak Euskal foruak Foruen historia Kaparetasun Euskal foruen ezaugarriak Euskal lurraldeetako foruak


B6 bitamina - Wikipedia, entziklopedia askea.\nB6 bitamina oso antzekoak diren hainbat konposaturen talde bati, B taldearen bitaminen barruan daudenei, ematen zaien izena da. B6 bitaminaren zazpi forma ezagutzen dira.\nGernuaren bidez kanporatzen dira gorputzetik eta karbohidratoen, proteinen eta gantzen sintesian hartzen dute parte. Batez ere leketan, patatetan, garian, haragian eta zerealetan daude eta batez beste 0,5 g ume batek eta 1,6 g nagusi batek behar ditugu.\nHonen gabezia (arraroa den arren), hainbat drogen kontsumoarengatik edota proteinen kontsumo handiagatik ager daiteke eta honek,nerbio zein larruazaleko arazoak eragin ditzake; depresioak besteak beste. Honez gain: anemia, nekea, bertigoa, konjuntibitisa eta goragalea eragin ditzake.\nKantitate handitan beharko da, baldin eta proteinetan altuak diren dietak egiten bagaude. Gainera pisua galtzen lagun diezaguke, metatuta ditugun grasetatik energia hartzen laguntzen digulako.\nKirolarien artean oso bitamina ezaguna da, muskuluen errendimendua eta energia areagotzen duelako, esfortzu handiago baten beharra dagoenean gibelean eta muskuluetan dagoen glukogenoa askatzen duelako.\nBitamina hau oso hauskorra da bere kontserbazioari dagokionez. Izoztutako janarietan % 40ean jaisten da haren kantitatea, eta kontserbatuetan % 45eam.\nKarbohidratoak eta gantzak metabolizatzeko kofaktore gisa jokatzen du\nProteinen transformazio metabolikoan parte hartzen du\nZirkulazioa hobetzen du, homozisteina (beharrezkoak ez ditugun azidoak) nibelak txikitzen dituelako\nUrdailerako, azido klorhidrikoaren ekoizpenean laguntzen du\nNerbio-sistema egoera onean mantentzen du\nSistema immunologikoa funtzionamendu onean mantentzen du\nOdoleko hemoglobinaren ekoizpenean parte hartzen du\nBehar-beharrezkoa da niazina eta B3 bitamina eratzeko\nB12 bitaminaren xurgapenean laguntzen du\nHainbat sustantzia zerebral ekoizten ditu, eta bakoitzaren umorea erregulatzen du(pertsona askori depresioetatik eta estresetik ateratzen laguntzen die)\nADN eta ARN -aren sintesian laguntzen du\nEspasmo muskularrak eta hanketan karranpak edukitzeko joera duen jendeari lagun diezaioke\nAhoko lehortasuna txiki dezake\nGabeziari lotutako sintomak[aldatu | aldatu iturburu kodea]\nBatetik, azaleko arazoak: ilearen erorketa, ahoko eta mingaineko ultzerak, azalean erupzioak eta dermatitisa. Bestetik nerbio sistemako arazoak sortzen ditu: haserrekortasuna, urduritasuna, antsia eta depresioa hala nola eta azkenik ahulezia eta argaltzea: muskuluen masa jaisten du eta agortze dakar.\nMultimedia: Vitamin B6\nBNF: 119398585 (data)\nNúmero CAS: 8059-24-3\nOrriaren azken aldaketa: 19 uztaila 2020, 10:35.


Jesus Itun Zaharrean | Mundu osoan Jainkoaren Eliza Suitza | Worldwide Church of God Switzerland - Mundu osoan Suitzako Jainkoaren Eliza\nartikulu > Semea > Jesus Itun Zaharrean\nItun Zaharrean, Jainkoak agerian uzten du gizakiak etsipenez erredentzailea behar duela. Jainkoak agerian uzten du non jendeak bilatu behar zituen salbatzaileak. Jainkoak Salbatzaile honen itxurari buruzko argazki asko eta asko ematen dizkigu, guk ikustean. Itun Zaharrean Jesusen erretratu handia dela pentsa dezakezu. Baina gaur, Itun Zaharreko Jesusen irudi batzuk aztertu nahi ditugu, gure Salbatzailearen argazki argiagoa lortzeko.\nJesusi buruz entzuten dugun lehenengo gauza istorioaren hasieran bertan dago 1. Mose 3. Jainkoak mundua eta jendea sortu zituen. gaitzera eramaten zaituzte. Orduan ikusiko dugu nola gizadi guztiak jasotzen dituen ondorioak. Sugea da gaitz honen gorpuztea. Jainkoak esan zion sugeari 15. bertsoan: «Eta etsaia jarriko dut zure eta emakumearen artean, eta zure ondorengoen eta haren ondorengoen artean; utzi burua zapaltzen eta orpoan labankada emango diozu». Baliteke sugeak txanda hau irabazi eta Adam eta Eva garaitu izana. Baina Jainkoak dio bere ondorengoetako batek azkenean sugea suntsituko duela. Etorriko den hau...\n1. GAIZTASUNA suntsitu egingo du (1. Mose 3,15).\nGizon horrek sugearen eskutik sufrituko du; batez ere, orpoan min hartuko du. Baina sugearen burua zapalduko du; amaiera emango dio bekatari bizitzari. Ona nagusituko da. Historiako une honetan ez dakigu nor den datozen hau. Adam eta Evaren lehen semea edo milioi bat urte geroago datorren norbait al da? Gaur egun, badakigu Bata Jesus etorri zela eta min hartu zuela gurutzean iltzatuta orpoan zulatutako iltze batekin. Gurutzean gaiztoa garaitu zuen. Orain denek espero dute bigarren aldiz etorriko dela Satan eta indar gaizto guztiak boterera botatzeko. Etorkizun hau aurkitzeko motibazio bizia dudala iruditzen zait, suntsitzen ari diren gauza guzti hauei amaiera emango dielako.\nJainkoak Israelen kultura osoa eraikitzen du ideia horren inguruan norbait gaizkiatik salbatzen duen arkume sakrifikatzaile gisa. Hori izan zen sakrifizio sistema eta zeremonia osoa. Behin eta berriz profetek haren inguruko ikusmoldeak eman zizkiguten. Mikako profetaren garrantzitsu batek dio Salbatzailea ez dela leku jakin batetik etorriko. Ez dator New York, LA edo Jerusalemetik edo Erromatik. Mesias ...\n2. "Urrutiko probintziatik" leku batetik etorriko da (Micha 5,1).\n"Eta zuk, Belen Efrata, Judako hirien artean txikia zatozte, etorriko zarete Israelgo jauna naizenengandik ..."\nBelen maitasunez "herri txiki zikina" deitzen diodana da, txikia eta pobrea, mapetan nekez aurkitzen dena. Iowako Eagle Grove bezalako herri txikietan pentsatzen dut. Hiri txiki eta hutsalak. Hori zen Belen. Horregatik etorri beharko luke. Salbatzailea aurkitu nahi baduzu, begiratu han jaiotako pertsonei. ("Lehenengoa azkena izango da".) Gero, hirugarren, hau ...\n3. BIJINA batengandik jaioko da (Isaias 7,14).\n"Horregatik, Jaunak berak emango dizu seinale: hona hemen birjina bat haurdun dagoela eta Emmanuel izendatuko duen semea erdituko du".\nBeno, horrek benetan kokatzen laguntzen digu. Belenen jaiotako pertsona bakanetakoa ez ezik, bitarteko naturalik gabe haurdun gelditu zen neskaren semea izango da. Orain bilatzen ari garen eremua estuagoa da. Noski, noizean behin jaiotza birjina zuela dioen neska bat aurkituko duzu, baina gezurra esaten du. Hala ere, gutxi izango dira. Baina badakigu Salbatzaile hori Birjina dela gutxienez Birjina dela dioen Belgikako neskato baten jaio zela.\n4. MEZULARI batek iragarria (Malachi 3,1).\n«Ikusi, nire mezularia bidaliko dut, nork aurretik bidea prestatuko duen. Eta laster etorriko den Jauna bere tenplura etorriko da; eta nahi duzun ituneko aingerua, hara, etorriko da! dio armadetako Jaunak ".\nNeure burua ikustera etortzen naiz, dio Jainkoak. Nire aurretik mezularia egongo da bidea prestatzen. Beraz, norbait Mesias dela esplikatzen baduzu ikusten baduzu, ustezko Messia hori egiaztatu beharko zenuke. Egin ezazu behar den guztia jakiteko Belenen jaio zen eta ama ama birjina zen ala ez zen jakiteko. Azkenean, prozesu zientifikoa dugu, gu bezalako eszeptikoek ustezko Mesias benetakoa den edo ez egiaztatzeko. Gure istorioa, Joan Bataiatzailea izeneko mezulariarekin topo egin zuen, Israel herria Jesusentzat prestatu zuen eta Jesus bidali zuen agertu zenean.\n5. SUFRITZEN DUGU (Isaias 53,4-6)."\nIzan ere, gure gaixotasuna jasan zuen eta bere mina bereganatu zuen ... zaurituta dago gure bekatuarengatik eta gure bekatuagatik jipoitua. Zigorra berari dagokio bakea izateagatik, eta zaurien bidez sendatu gara ».\nGure etsai guztiak menperatzen dituen Salbatzaile baten ordez, sufrimenduaren bidez gaiztoaren gaineko garaipena lortzen du. Ez du irabazten besteak zaurituz, bera zaurituta baizik. Zaila da gure buruan sartzea. Baina gogoratzen bazara esana 1. Moisesek gauza bera iragarri zuen. Sugeari burua zapalduko zion, baina sugeak orpoan labankada emango zion. Itun Berrian historiaren aurrerapenari begiratzen badiogu, ikusiko dugu Salbatzaileak, Jesusek, sufritu eta hil zela zure okerrak ordaintzeko. Zuk zeuk irabazitako heriotzagatik hil zen, zuk ordaindu behar ez izateko. Haren odola isuri zen zu barkatu ahal izateko, eta haren gorputza apurtu zen zure gorputzak bizitza berria jaso zezan.\n6. Behar dugun guztia izango da (Isaias 9,5-6.).\nZergatik bidali zigun Jesusek: «Haur bat jaiotzen zaigulako, seme bat guri ematen zaigu, eta gobernua sorbaldan dago; eta bere izena Mirari Aholkua da, Jainkoaren Heroia, Aita Eternoa, Bakearen printzea; beraz, bere erregealdia handia bihurtuko zen eta bakea ez zen inoiz amaituko ».\nBizitzako egoera jakin batean egin beharko zenukeen aholku eta jakinduria behar al duzu? Jainkoa zure aholkulari zoragarria izan da. Ahulezia bat al duzu, behin eta berriro lurperatzen zaren tokian eta indarra behar duzun tokian? Jesus zure alboan dagoen Jainko sendoa da eta bere gihar infinituak zuretzako jokatzen uzteko prest agertu zen. Zuretzako beti egon ohi den aita maitekorra behar al duzu, aita biologiko guztiek ezinbestean egiten duten bezala? Onarpen eta maitasun gose zara? Jesusek betirako eta oso fidagarria den Aitaren sarbidea ematera etorri zen. Beldurtuta, beldurtuta eta geldituta zaude? Jainkoa Jesusengana etorri zen bakea konbentzitzera ekartzeko Jesus bera baita bake horren printzea. Zerbait esaten dizut: lehenago Salbatzaile hau bilatzeko motibatu izan ez banintz, ziur egongo nintzen orain. Eskaintzen duena behar dut. Bizitza on eta aberatsak eskaintzen ditu bere agindupean. Hori da, hain zuzen ere, Jesusek iragarri zuenean: "Jainkoaren erreinua etorri da!" Bizimodu berri bat, Jainkoak errege gisa gobernatzen duen bizitza. Bizimodu berri hau Jesusen jarraitzaile guztiei dagoeneko eskuragarri dago.\n7. Ezarri INOIZ AMAITUKO ez den erreinu bat (Daniel 7,13-14.).\n"Gauean aurpegi hau ikusi nuen, eta hara non, zeruko lainoekin etorri zen gizakiaren semea bezala, eta antzina zegoenari heldu zitzaion eta bere aurrean ekarri zuten. Hain botere, ohore eta inperio eman zizkion hainbeste hizkuntza desberdinetako herriei eta jendeari zerbitzatzeko. Bere boterea betikoa da eta ez da inoiz desagertzen, eta bere erreinuak ez du amaierarik ».


Eliza margotuak | Ondare Irekia / Patrimonio Abierto\nIragana kolorez beteta dago. Erdi Aroko harrizko eta hotzezko ondarearen iruditeriaren aurrean, historiak errealitatea oso bestelakoa izan zela kontatzen digu. Elizak teknika piktorikoekin eta denboran zehar aldatuz joango diren motiboekin apaintzen ziren, baina beti espiritu bera mantenduz: eraikin bat ez zen amaitutzat ematen “akabera” piktorikoa aplikatzen zitzaion arte.\nXII. mendeko okre gorri koloreko margolan xumeetatik hasi eta Errenazimentu argitsueneko distira kromatikora arte, eliza margotuen bilduma harrigarria eta, batez ere, oso ezezaguna du Arabak.\nOndare Irekia/Patrimonio Abierto-ko atal honetan, pixkanaka fitxa berriak sartuko ditugu, argiak eta koloreak gure ondarean izan zuten garrantzia ezagutzera emateko.\nDigitalki irekitako elizak\nBetoñuko San Esteban eliza\nEgun, Betoñuko udalerri gasteiztarra hiriko sare urbanoaren parte da. San Esteban elizan Erdi Aroko elementu batzuk hauteman ditzakegu, adibidez bere portada originala. Bestalde, Aro Modernoko handitze lanak kontserbatu ditugu.\nSan Andres Apostoluaren eliza – Legarda\nLegarda Gasteiztik gertu dagoen herria da, Arrato mendatearen magalean. Ezohiko dorre erromanikoaz gain, San Andres elizak Arabako Erdi Aroko pintura multzo garrantzitsuenetako bat gordetzen du, partzialki ezkutatuta.\nKiltxanoko San Pedro Ermita\nArgomaizetik gertu dagoen muino txiki batean kokatua, Kiltxanoko San Pedro eliza, itxuraz apala eta xumea den arren, eliza erromanikoak mendeen joanean nola egokitzen diren erakusten duen adibide bat da, duela gutxi irtenbide harrigarrietara iritsiz.\nAndre Mariaren Jasokundearen eliza – Alaitza\nAlaitza herri txikian Euskadiko elizarik harrigarrienetariko bat dugu. Kanpotik, abside erdi borobil bat, nabe bi eta elizpe bat dituen tenplu erromaniko bat ikusten dugu. Hala ere, benetako aberastasuna barruan aurkitzen dugu, erdi aroko oso misteriotsua den xehetasun handiko margo zabal bat topa dezakegu.\nJaiokundeko Ama Birjinaren eliza – Añua\nAñuako elizako absidea Arabako Lautada osoan dugun Erdi Aroko arte-alerik aberatsenetako bat da. Baina, gainera, garai modernoan eraberritu zen tenplua da, kalitate artistiko handiko ekarpenekin.\nSan Pedro eliza (Gardelegi)\nGardelegi herriak, Gasteizko udal-lurraldearen parte dena, eliza oso interesgarri bat du. Izan ere, Erdi Aroko eliza honen absidean originali egondako erretaula nagusiaren atzean, kronologia desberdineko horma-pinturak daude.


Podiumera itzuli da Leire Olaberria Aguascalienteseko (Mexico) Munduko Kopan - basqueteam\nTxirrindulari gipuzkoarrak brontzezko domina eskuratu du saio erregularra burutu ostean\n2013ko urtarrilaren 23a.- Lehiaketara itzuli zen Leire Olaberria 2012ko Londreseko Jokoen ondoren eta helburu jakin bat buruan zuela, alegia, bere maila berreskuratzea eta bere proba den omniumean onenekin lehiatzeko gai dela erakustea. Minsk-en (Bielorrusia) jokatuko den mundialerako hilabete baten faltan Ikaztegietako txirrindulariak sasoiko dagoenean dominengatik borrokatzeko maila duela erakutsi zuen Aguascalienteseko Bicentenario Belodromoan. Jokatutako lehendabiziko proban, abiadurazko itzulian, argi geratu zen podiumera igotzeko lehia taldetxo baten kontua izango zela eta Leirek burua sartu zuen bertan laugarren postuarekin. Egun berean zortzigarren izan zen Puntuazioan eta bostgarren berriz Kanporaketan, hurrengo eguneko saioari aukera guztiekin aurre eginez.\nLarunbatean berretsi zuen Leire ostiraleko lanaren jarraipena eta bakarkako Jazparpenean laugarren postua borobildu zuen Espaiako errekor berria ezarriz. BATen babespean ari den txirrindulariak maila mantendu zuen egunean zehar , Scratch-ean laugarren sailkatuz eta 500 metroetan seigarren. Azkenean podiumeko azken postura igotzea lortu zuen Sara Hammer estatubatuarra (Londres 2012ko Olinpiar Jokoetan zilarrezko dominaduna) eta LI Huang txinatarraren atzetik.


Ismail Razgak eta Ainhoa Jauregik irabazi dute Pagoeta Mendi Lasterketa - Zarautz - Zarauzkohitza.eus\nIsmail Razgak eta Ainhoa Jauregik irabazi dute Pagoeta Mendi Lasterketa\nAmaia Urbieta Arruti 2019-04-28 13:33\nIsmail Lazga sestaoarra eta Ainhoa Jauregi urnietarra izan dira lehenak Pagoeta Mendi Lasterketako ibilbide nagusian helmuga zeharkatzen. Razgak 01:32:24ko denbora egin du, eta Jauregik 01:58:03ekoa. Razgaren atzetik, Xabat Manzisidor azpeitiarra (01:34:11) eta Ekaitz Kortazar durangarra (01:35:49) iritsi dira. Emakumezkoetan, Nerea Amilibia zarauztarra izan da bigarren (01:59:57) eta Amaia Jauregi larrabetzuarra hirugarren (02:00:02).\n21 kilometroko ibilbidea eta 600 metroko desnibela gainditu dituzte gaurkoan lasterketan parte hartu duten korrikalariek, eta lasterketaren amaieran, jai giroa izan da nagusi, aurpegi alaiak eta txalo zaparradak protagonista izanik. Aurten Kilometroak festa Zarautzen ospatuko dela eta, ibilbidearen amaieran izan dira NI, Hi eta Hura Mamorruak, baita Kilometroetako denda ibiltaria ere.\nIbilbide mistoan, goierriarrak nagusi\nIbilbide nagusiaz gain, aurtengoan hirugarren aldiz egon da lasterketa mistoan parte hartzeko aukera. Desnibel baxuarekin, zortzi kilometroko ibilbidea osatu dute bertan parte hartu dutenek. Aramako Maider Unanue eta Asier Unanue izan dira txapeldunak, 00:41:22ko denborarekin. Bigarrenak Bizkaiatik etorri dira, Jon Aranburu eta Garazi Sampedro atxondoarrak (00:41:42), eta hirugarren, Usurbil eta Idiazabalgo bikote bat izan da: Irati Larrañaga eta Josu Urrestarazu (00:41:42).\nIrudietan: Pagoeta Mendi Lasterketa (ibilbide mistoa)\nAmaia Urbieta Arruti 2019 api 28 kirola\n16. aldiz jokatu dute gaur goizean Pagoeta Mendi Lasterketa eta, hirugarrenez, ibilbide nagusiaz gain lasterketa mistoa ere antolatu dute. Kiroldeg...\nIrudietan: 16. Pagoeta Mendi Lasterketa\n16. aldiz jokatu dute goizean Pagoeta Mendi Lasterketa. Kiroldegiaren atzealdetik aterata, 21 kilometroko ibilbidea egin dute dozenaka korrikalarik...


Ez genuen haren behar handirik, baina hemen da Lurreko Telebista Digitala. Abantailaz betea, buruhausterik ere sortzen ari da. Eta batik bat, iraultza ekarriko du telebistara. Iraultza isila eta geldoa agian, baina handia. Itzalaldiaren ostean, ezer ez da berdin izango.\nTelebista digitala ez zaigu guztiz arrotza. Urteak dira satelite bidezkoa ezagun dugula; ez hainbeste, gurean, kable bidezkoa. Orain, urte gutxiko prozesu azkar batean, beste sistema bat datorkigu: Lurreko Telebista Digitala (LTD). Hau da, ohiko uhina ohiko antena bidez zabaldua, baina teknologia digitala aplikatuz. Gaur egun ia etxe guztietan dagoen telebista analogiko arruntarekin alderatuta, LTDak hainbat abantaila du: kate gehiago ikusteko aukera, eta irudi eta soinu hobeak, besteak beste. Berez, kableak eskaintzen du kalitaterik handiena, baina LTDa bultzatu da. Badira hainbat arrazoi horretarako; esaterako, kablea instalatzeko arazoak orografia latza duten herrialdeetan, baina alde horretatik LTDak ere ematen ditu buruhauste franko satelitearekin konparatuta. Bada beste sistema berriago bat, ADSL bidezkoa, oraingoz ez oso zabaldua baina adituen esanetan besteak baino hobea. Zergatik orduan LTDa?\nArrazoi nagusiak ez dauka zerikusirik ikusleen eskariekin edo telebista kateen nahiekin. Askoz praktikoagoa da: espektro erradioelektrikoa ez da infinitua. Aitzitik, ondasun urria da, eta teknologia digitalak ondasun hori optimizatzeko aukera eskaintzen du. Ohiko sistema analogikoan kanal bat sartzen den lekuan, sistema digitalari esker lau inguru sar daitezke. Horrek eragin du Europa osoan, eta munduko gainerako herrialde aberatsetan, LTDa bultzatzea azken hamarkadan. Gainerakoak, pobreak, motelago dabiltza, baina luze gabe iritsiko zaie txanda. Jakina, digitala ezartzeak analogikoa kentzea dakar. Espektroan “lekua” utzi behar da.\nEuropako dozena erdi herrialde txikik burututa dute dagoeneko itzalaldi analogikoa. Gainerakoak datozen lauzpabost urteetan iritsiko dira helmugara. Euskal Herrian data bi ditugu: 2010eko apirilaren 3a Hegoaldean eta 2011ko azaroaren 30a Iparraldean. Hortik aurrera ezin izango dugu, nork bere aldean, telebista analogikoa ikusi.\nItzalaldia eta gero zer?\nLTDa unibertsal bihurtzeak hainbat arlotan eragingo dio telebistarekin dugun harremanari. Batetik, edukiak berriz diseinatzera behartuko ditu kateak, nahiz eta ez dagoen guztiz argi nola. Baina modu batean edo bestean, gaur egungo ereduarenak egin du; Espainiako telebista kontsumitzaile elkarte nagusiek ez dute zalantzarik horretaz. “Kate jeneralista handien negozio eredua desagertu egingo da”, dio Alejandro Peralesek, Komunikazioaren Erabiltzaileen Elkarteko (AUC) presidenteak; “gaur ikusleak saltzeaz bizi dira baina hori agortu egingo zaie LTDarekin”. Norbaitek gogoan badu “hainbeste segundoko iragarkiak hainbeste balio du” leloa, ahantz dezala. XXI. mendean, iragarleekiko tratuak beste era batez egiten dituzte telebista operadoreek: nik bermatu egiten dut ikusle kopuru jakin bat egongo dela telebista aurrean zure iragarkia ematen den unean, eta zuk hainbeste ordaindu behar didazu trukean. Horrek esplikatzen du audientzia guduaren garrantzia. Baina LTDak audientzia handiak hautsiko ditu, eskaintza askoz zabalagoa izango baita. Nekez lortuko du inork bi edo hiru milioi ikusle erakartzea, programa beraren aurrean.\nParrilla kontzeptu bera desagertuko da, Peralesen ustez. “Oraingo parrillak sintagmatikoak dira: saio batek bestera eramaten zaitu, modu logikoan. Baina LTDarekin programazioa askoz likidoagoa izango da, ez da egongo ordutegi finkoen hain menpe. Ikuslego tradizional bat egongo da oraindik, eta kate batzuk egongo dira horientzat, baina oro har, uste dut jende gehienak Interneten antzeko unibertso batera joko duela, zer eta noiz ikusi erabakitzeko askoz aukera gehiagorekin”.\nKateen indarra, analogikora bideratuta oraindik\nOrain simulcast aroan gaude. Analogikoa ez da desagertu, baina digitala ikus daiteke jadanik. Euskal Herrian, bai Iparraldean bai Hegoaldean, 2005ean hasi zen LTD bidezko emisioa, legediak behartuta. Analogikoan ikus daitezkeen telebista jeneralistek badituzte kanal digitalak beraz. Horrek aztarna ona eman liezaguke aro digitalean ikusi ahal izango denari buruz, baina ez da fidatzea komeni. Gaur gaurkoz, LTDa ikusi ezin dezakeen jende gehiegi dago oraindik. Negozioak analogikoan segitzen du, eta ahalegin gehienak horretara bideratuta daude. Hasieran, kanal digitala irekitzera behartu zituztenean, Espainiako telebista jeneralista gehienek analogikoan zuten programazio bera emititzen hasi ziren. Geroago, Madrilgo Gobernuak akuilatuta, kate berri batzuk sortu zituzten, baina momentuz, horietan ikus daitekeena ez da oso erakargarria.\n“Nire iritziz, kate handiak ez dira oraindik jabetu itzalaldi analogikoaren ostean gertuko den iraultzaz”, adierazi du Maribel Martinez nafarrak. Martinez FIATYR ikusle elkarteen federazioko bozeramalea da. Haren aburuz, saio bakar batek atxiki dezakeen audientzia gero eta txikiagoa da. Dagoeneko hasita dagoen prozesua da, baina negozioa publizitate salmentan oinarritzen duten kate pribatu handiek, itxuraz, nahiago dute entzungorrarena egiten jarraitu. Ezin izango diote jarrera horri luzaz eutsi ordea.\nLTDak nola eragingo dio programazioari?\nEspezializazioa izango da gakoa. Publizitate salmenta handirik ezean, kateek beste nonbait bilatu beharko dituzte irabaziak. Bilakabide logikoena kanal tematikoak sortzea izango da, honezkero satelite eta kable bidezkoan indarrean dagoen ereduari jarraiki. Eta horietan bezala, kanalak ordainpekoak izango dira.\nHori litzateke logikoena, bai, baina badira oztopo batzuk. Espainian, orain dela hiru urteko Errege Dekretu batek dio LTDa dohainik ikusi ahal izango dela. Dekretuak atea zabalik uzten du ordainpeko formulak ere sortzeko, baina bidea gehiegi zehaztu gabe. Besteak beste, gobernuak bere gain hartzen du aukera hori aztertzeko konpromisoa, baldin eta kateak ados badaude gaiaren inguruan. Momentuz, ez da lortu adostasun hori. Kate pribatuek argi daukate etorkizuna ordainpekoa izango dela, baina ez dira ados jartzen urratsa egiteko une egokiaz. Merkataritza estrategiak daude tartean. Ordainpeko telebistak produktu salgarriak behar ditu, ikusleak bereganatuko baditu. Eta produktu salgarriak bi dira batez ere: zinema eta futbola. Zinema denen eskura dagoenez, futbola eskuratzeko borroka da gakoa. Hala, La Sextak, esaterako, etorkizunean ordainpeko kate bihurtzean oinarritu du bere negozio estrategia osoa. Horretarako, ondo lotu ditu futbol emanaldiak. Baina legedia du oztopo, eta beste kate batzuek, lasterketa horretan hain ondo kokatuta ez daudenek alegia, ez dute ahalegin berezirik egingo status quo hori alda dadin.\nFutbola eta zinema aipatu ditugu. Eta gainerakoak? Zer gertatuko beste saio mota tradizional batzuekin, lehiaketekin esaterako? Itxuraz, ez dirudi harpidetza bat ordaintzeko bezain saio erakargarriak direnik. Baina kateek nekez eutsiko diote horien doako emisioari, ikusle kopurua amiltzen bada. Iragarleak ez dira ergelak. Gauzak horrela, ikusle elkarteek kalitatezko programazioaren aldeko apustua egiteko eskatzen diete kateei, baina esperantza handirik gabe. Giltzarria telebista publikoa izan daiteke. “Aro digitalean kalitatezko eta doako programazioa ikusi ahal izateko bermea telebista publikoa izan behar da”, uste du Alejandro Peralesek.\nTelebistarekiko harreman berria\nBada beste negozio bide bat: telebista bidezko salmenta. Ez nahastu teledenda gogaikarriekin; hau beste zerbait da. Telebista erosketak egiteko kanal handia izango dela uste du AUCko presidenteak. Eguneroko erosketez zein bestelakoez ari da Perales. “Saio oso bat bihur daiteke publizitate-euskarri. Pelikula bat ikusi eta aukera edukiko dut une berean protagonistak daraman jantzia erosteko. Edo nire gustuko zaletasunari buruzko programa ikusten nagoela, etengabe izango dut aukera zaletasun horrekin zerikusia duten produktuak erosteko”. Interneteko bannerren antzera, baina abantaila batekin: jende askok du Internet, telebista denok.\nHorrelako aukerak eta askoz gehiago eskainiko ditu LTDak, teknologia digitalak ekarriko duen berrikuntza nagusiari esker: interakzioa. Telebistako botoia sakatzean telebista baino zerbait gehiago piztuko dugu, LTDa ezarrita dagoenean. Peralesek dio Internet eta telebistaren arteko bereizketa ere desagertuko dela, bietan antzeko zerbitzuak topatuko ditugu eta. Informazioren Gizartean, terminalez hitz egitea izango da egokiena. Bi motatakoak, argitu du Peralesek, finkoak eta mugikorrak. “Eta finkoa berdin izango da ordenagailua zein telebista aparatua. Muga horiek azkar lausotuko dira”. Eta lausotzen ari: Frantzian, urtea amaitu baino lehenago, LTDko –frantsesez telebista numerikoa esaten zaio– kateak ordenagailuan ikustea ahalbidetuko duen USB gailua komertzializatuko dute.\nBaina etorkizun hori ez zaigu bete-betean itzalaldi analogikoarekin batera helduko, beranduago baizik. Hobeto azaltzeko, begiratu diezaiogun LTDa ezartzeko prozesu osoaren bilakabideari.\nItzalaldia eman ahal izateko, hiru baldintza bete behar dira. Batetik, seinalea hedatu behar da, eta horretarako gaurko transmisio-sistemetan aldaketak egin behar dira. Telebista operadore bakoitza arduratu behar da horretaz, gastuak bere patrikatik ordainduz. Espainian, legeak ezarritako helburua da itzalaldi analogikoaren egunerako biztanleen %98ak telebista publikoen seinalea jaso ahal izatea, eta %96ak pribatuena. Momentuz, Madrilek ezarritako epeak aise betetzen ari dira eta ez dirudi arazo handirik egongo denik.\nBigarrenik, etxeek egokituta egon behar dute LTDa hartzeko. Baina arazo bat dago: biztanleriaren %80 eraikin komunitarioetan bizi da, eta horrelakoetan bizilagun guztien adostasuna behar da antena egokitzeko. Egokitze prozesua, gainera, ez da pare bat egunekoa. Baina gauzak motel doaz. FENITELek, Telekomunikazio Instalatzaile Federazioak, ohartarazi du gauzak azkartu ezean ezarritako epea betetzea ezinezkoa izan litekeela. Hau idazteko unean, Espainiako eraikin komunitarioen %60 inguruk dauka egokitzapena eginda.\nHirugarren baldintza nork bere etxean LTDa ikusi ahal izatea da. Aukera bi daude: aparatu berria erosi, edo zaharrari dekodifikatzailea erantsi. Hemen ere arazoak. AUCk LTDa jasotzeko balio ez duten aparatu gehiegitxo saltzen ari zela salatu zuen aurtengo udaberrian. 78.000, otsailean. Frantzian, berriz, martxotik debekatuta dago halakorik saltzea, itzalaldia Espainian baino beranduago egingo den arren.\nJesus Casadok, ASIMELEC –ikus-entzunezko teknologia fabrikatzaileen patronala– erakundeko kideak, ukatu egin du alde horretatik arazoa dagoenik. “Une honetan, LTDa ikusteko balio ez duen aparatu kopuru txikia saltzen ari da, eta gainera gailu txikiak dira beti, sukaldean jartzeko erosten direnak, ez etxeko telebista nagusiak. Martxotik, saltzen diren telebista handien %97 LTDrako egokituta dago”.\nEgokituta bai, baina ez zeharo. Esan dugunez, interaktibitatea izango da LTDak ekarriko digun berrikuntzarik handiena. Baina horretaz gozatzeko ezinbestekoa da telebista aparatuak edo dekodifikatzaileak MHP izeneko teknologiaz hornituta egotea, eta gaur egun Espainiako Estatuan saltzen diren gehienek, ia guztiek ez esatearren, ez daukate. Fabrikatzaileek ez dituzte MHPdun gailuak ekoitzi nahi, telebista kateek ez dutelako interaktibitate zerbitzurik eskaintzen, eta erosleek uko egiten diotelako 100 euro gehiago ordaintzeari ezer gutxirako balio dien zerbitzu baten truke. Kateek kontrako argudioa darabilte: zertarako zerbitzuok garatu, behar den teknologia merkaturatzen ez bada? Ez dago garbi nola askatuko den gurpil-zoroa, baina Jesus Casadok ez du zalantzarik: “Interakzioaren nahiz LTDaren bestelako balio erantsien bultzatzaile nagusiak telebista publikoak izan behar dira”.\nOndorioa: eskatu gabeko iraultza\nBadirudi LTDak ez diela mesede handirik egin ez kateei ez ikusleei. Lehenbizikoak pozik zeuden publizitatean oinarritutako negozio sistemarekin. Ikusleek, berriz, abantaila nabarmenak eskuratuko dituzte, baina abantaila horiek nahi zituztenek bazeuzkaten, sistema digitalaren edo kablearen bitartez. “Gainerakoek, besterik gabe, ez zuten gehiagoren beharrik, ez eta antena egokitzapen eta halako saltsatan murgiltzeko gogorik”, esan digu Alejandro Peralesek. “Primeran zihoakien telebista analogikoko zazpi-zortzi kateekin”. Ez genuen behar eta ez dugu geuk eskatu, baina iraultza etorri zaigu. Ondo aukeratzen ikasi beharko dugu.\nTokiko telebisten nahaspila\nUrtetako utzikeriaren ondorioz, tokiko telebisten eremua anabasa ikaragarria zen Espainiako Estatuan LTDa ezartzeko prozesua hasi zenean. Legedia egon bazegoen, baina garatu gabe; hala, edozeinek jar zezakeen tokiko telebista bat. Badira udalenak, badira sektenak, badira arratsaldeko hiruretan pornografia ematen dutenak... Azkenik, Espainiako Gobernuak mataza hori ordenatzeko LTDa baliatzea erabaki zuen. Tokiko telebistak besteak baino azkarrago digitalizatzea agindu zuen: 2008an itzalaldia egin behar zen. Horretarako, lehiaketa publikoak egin behar ziren autonomia erkidegoetan, eta horietara aurkeztu zitezkeen bai jadanik existitzen zirenak eta baita berriak ere. Kanal kopurua mugatua da noski. Launa barruti bakoitzean.\nItzalaldia egiteko eguna igaro da, eta lehengo nahaspilaren lekua beste batek hartu du. Erkidego batzuetan lehiaketak egiteke daude, beste batzuetan helegiteak aurkeztu zaizkie emaitzei... Toki batzuetan, irabazleak hasi dira emanaldiak egiten –%90 aurretik existitzen ez ziren kateak dira–, eta beste batzuetan auskalo noiz. Itzalaldi orokorra 2010ean izango bada ere, baliteke ordurako zenbait tokiko telebistaren emanaldiek analogikoan jarraitzea, haien etorkizuna argitu arte.\nHego Euskal Herrian, Nafarroak aurre hartu dio EAEri: aurten hasi dira emisioak. EAEn berriz, lehiaketa eginda dago baina hilabete batzuk falta dira emisioa hasteko. Epea, edonola, ez da itzalaldi analogiko orokorraren datatik harago luzatuko.


Blogak enpresa eta erakundeetan\nTresna balioanitza: barne komunikazioa, ezagueraren kudeaketa, prentsa bulegoa, bezeroarekiko hartuemanak, marketing,...\nInternet munduko tresnak enpresetan barneratzen doaz pixkanaka. Baina beste tresna asko bezala, erabilera ematen jakin behar zaie.\nCorporate Blogging webguneak informazio eta adibide ugari ditu, blogen erabilerataz enpresa eta erakundeetan.\nGuide to Corporate and Organizational Blogging - basics, possibilities, blogger interviews, news and European Corporate Blog listings bezala definitzen da, ez da gutxi.\nFuntsean enpresa eta erakundeetan blogak erabiltzearen balioa defendatzen du: barne komunikazioa, ezagueraren kudeaketa, prentsa bulegoa, bezeroarekiko hartuemanak, adituak sortzeko, produktuen test-ak egiteko, marketing eta beste gauza askotarako balio dute.\nGainera, Europar blog korporatiboen gida egin nahi du.\nEsate baterako, Wales-en erakunde publikoek eta pribatuek bultzatu duten Opportunity Wales Gales-ko lurralde atzeratuenak (Europar Objektibo 1) garatzeko proiektua da: negozio berriak, turismoa, merkataritza elektronikoa,... sortu eta bultzatzeko. Horretarako, besteak beste, bloga, Opportunity Wales Weblog , erabiltzen dute.\nEz ditut aipatutako webgunean ikusi baina badaude gazteleraz edo kalalanezko blog korporatiboak.\nFundazioak: Jose Saramago presidentetzat duen Alonso Quijano Fundazioa, bloga Barataria deitzen da. Literarioa batez ere, baina Fundazioaren albisteekin, jakina.\nSindikalak: SOFTGAL, S.A. enpresa komitearena, Web del currito de Softgal izena duena . Aholkuak, gatazkak, epaiketak, konbenio negoziaketak,...\nPolitikoak: PSC-eko Miquel Icetarena, El Diari del Portaveu del PSC deitzen dena. Astero albiste edo blog sarrera bat.\nIkerkuntza zentroak: RODA proiektuaren bloga . Red de Conocimiento Descentralizado a través de Anotaciones. Baina proiektua bukatu zenetik nahiko geldirik.\nEnpresak: batzutan enpresa barnean erabiltzen dira, beste batzuetan kanpora begira, zerrenda amerikar honetan ageri direnen kasuan bezala.\nBeno, nahiko berria izan arren, aholkuak, definizioak, artikuluak, erreferentziak, The Economist esate baterako, eta beste gauza asko aurkitu daitezke blogak korporazioetan jorratzen duen Corporate Blogging delako horretan.\nEnviado por: Eneko Astigarraga. 22:39 | Permalink | Comentarios (0)


[Elkarrizketak] Hego Uribe eskualdeko Korrika Laguntzaileak | Geuria\nAEK euskaltegiak Korrika antoltzeko hainbat laguntzaile ditu Euskal Herriko txoko bakoitzean. Hego Uriben hauek dira BatZuk: Arkaitz Zipitria, Aitziber Berrade, Xabier Zabalo eta Amaia Sierra.\nAEK euskaltegiak Korrika antoltzen du bi urtetik behin. Eta horretarako, hainbat laguntzaile ditu Euskal Herriko txoko bakoitzean. Hego Uriben hauek dira BatZuk: Arkaitz Zipitria, Aitziber Berrade, Xabier Zabalo eta Amaia Sierra.\n1. Zer egiten duzu Korrikaren alde? 2. Noiztik zara Korrika Laguntzaile? 3. Zuen ekarpenarekin zer lortzen duzue? 4. Zein da gizartearen erantzuna Korrikarekiko? 5. Aurten ere korrika egingo duzu?\nARKAITZ ZIPITRIA – ARRIGORRIAGA\n1. Egia esan, ez dut betebeharrik sentitzen, neure borondatez ari naiz eta. Noski, horrek ez du esan nahi zenbait momentutan zamarik sentitu ez dudanik. Dena den, Korrika batzordean biltzen hasi ginenean, Korrika herritik pasako den egunari garrantzia berezia ematea erabaki genuen eta eguna borobiltzen aritu gara, besteak beste. Arrigorriagatik ostiral bazkalorduan pasako dela jakitun, arratsaldean adin guztietako jendea Argala plazan elkartzeko apustua egin dugu. Horregatik, Korrika gurera iristen denetik eguzkia joan arte gozatzeko aukera izango du nahi duenak: taloak, puzgarriak, Osterabe, Gibelurdinek…\n2. Oker ez banago, 19. Korrikan murgildu nintzen lehenengoz Korrika batzordean, baina horrek ez du esan nahi ordutik laguntzaileago naizenik. Asko gara, modu batean edo bestean, Korrika laguntzen dugunak.\n3. Korrika batzordean elkartu garenok, aipatu bezala, Korrika iristen den egunari indar berezia emateaz gain, Korrika ikusgarri egiten saiatu gara, eta era berean, euskara eta euskaraz bizitzeko nahia. Horretarako, propagandarako ohiko baliabideak erabiltzeaz aparte, Bertso-korrika eta Korrika festa antolatu ditugu. Aipatzekoa da, agian, Korrika festarako aurten sortu dugun lekuko erraldoia. Horren bidez, are parte-hartzaileagoa bihurtu genuen eguna.\n4. Milaka eta milaka pertsonak bizi eta babesten dugun aldetik, erantzun ederra iruditzen zait. Bi zentzutan ederra. Batetik, ederra da egunotan Euskal Herriko auzo, herri eta bideek hartzen duten itxura. Eta bestetik, are ederragoa da elkarlanean bizi eta sortzen duguna.\n5. Arrigorriagan hasiko naiz eta hankek esango dute non gelditu…\nAITZIBER BERRADE – SAN MIGEL, BASAURI\n1. San Migelen laguntzen dut, Korrika iragarriz herria kartelez apaintzen dugu (batzuen ustez zikintzen dugu kar kar…), kuestazioa egiten dugu (aurten San Migeleko txistulariek eta trikitilariek alaituta), eskolarekin Korrika Txikia antolatu, auzokideei ahoz-ahoko informazioa eman…\n2. Noiztik? Duela 22 urte inguru… Korrika asko, ezta?! Hainbat urtez aritu nintzen AEKn irakasle, eta eskolak emateari utzi ostean laguntzaile jarraitzen dut Korrikan. Euskera , AEK-ko lagunak eta Korrika izugarri maite ditudalako.\n3. Denon ekarpenen artean lortzen da Korrika aurrera ateratzea ; nire ekarpena sare handi honen zati txikitxo bat da.\n4. Zoragarria, itzela da jendeak Korrikarekiko duen inplikazioa, prestakuntza lanetan, Korrika Kulturalean ….Korrika Txikietan umeen emozioak bereziki hunkitzen nau eta nola ez… Korrika bera pasatzen denean jendearen erantzuna, jarrera…. emozio kolektibo hori ikaragarri polita da.\n5. Bai, noski. San Migelen egingo dugu familia osoak. Bilbon ere egingo dugu hainbat tartetxo, asteburuan ere nonbait egingo dugu egun pasa (Oñati, Arrasate…) eta apirilaren 9an Iruñeara!! Topera gozatuko dugu Korrika!!\nXABIER ZABALO – GALDAKAO\n1. Korrika laguntzaile naiz ikusi nuelako behar bat zutela. Korrika ez dago bakarrik AEKko irakasleen esku eta konturatu nintzen herriak ere parte hartu behar duela. Azken nean, eskualdeko antolatzaileak laguntzen ditut Galdakaoko egitarau kulturalak prestatzen.\n2. Txikitatik beti gustatu izan zait Korrikaren inguruan sortzen den giroa. Ondoren, Gazte Konpartsa batean ibili nintzen eta AEKk urtero bezala gutuna bidali zigun Galdakaoko elkartea zen bezala. Hori izan zen nire lehenengo kontua Korrikarekin eta erabat erakarri ninduen.\n3. Bi urtero pasatzen da eta urte bakoitza ezberdina da. Batik bat, euskararekiko kontzientzia besteongan piztea lortzen dugu. Horrek ahalbidetzen du Korrikak aurrera egitea.\n4. Gizartearen erantzuna Korrikarekiko masiboa da: bihurtu da Euskal Herriko ekimen kultural bat. Nik ikusten dut Euskal Herria osoarena dela, ez bakarrik AEKrena.\n5. Noski! Dagoeneko parte hartu dut Galdakaon egin diren zenbait ekitaldietan eta apirilaren 7an ere bertan izango naiz. Gaztea zarenean kilometro bat baino gehiago egitea erraza da, baina gaur egun kilometro bat osorik egitearekin nahiko. Aperribain hasiko naiz aurten eta Galdakaoko herrigunean bukatuko dut.\nAMAIA SIERRA – UGAO\n1. Urte bi hauetan zehar lanean ibili den jende guztiari eta kolektiboei babesa eta elkartasuna ematea.\n2. 19. Korrikan izan zen lehenengo aldia. Txikitatik parte hartu dut eta korrikak beti sortu du ilusioa, elkarlana eta poztasna. Laguntza txikia bada ere aurrera jarraitzeko modu bat da, denok disfrutatzen duguna.\n3. Aurreko galderan aipatu moduan elkartasuna eta urte osoan lanean ibili den jende horri eskerrak emateko modu bat. Euren lanagatik disfrutatzen dugulako Korrikako aste magikoa.\n4. Gaur egun gizarteak oso ondo erantzuten dio Korrikari. Baina ez gara engainatu behar, korrika egunero da eta euskarak urte osoko babesa behar du. Hala ere, oso ondo dago Korrika parte hartzea ikaragarria izatea. Batzuek aldarrikatzeko, beste batzuek kirola egiteko, beste batzuek parte hartze soilagatik,.. baina oso giro polita sortzen da eta Euskal Herrian euskaraz bizi nahi dugun jendea bagaudela erakusteko modua da, bisualizazioa ematen baitu.\n5. Noski baietz! Otxandion izan ginen Korrikaren hasieran. Herrian ere korrika egingo dut eta, nola ez, Iruñean bukaera jaiean ere izango naiz!\nSailkatuta: Aitziber Berrade, Amaia Sierra, Arkaitz Zipitria, Hego Uribe, Korrika, Laguntzaileak, Xabier Zabalo\n[Argazkiak] Ugaok hartu dio lekukoa Arrankudiagari Korrika 20an


Ikusmena – Iriondo Optika | Optika Azkoitian, Gipuzkoan.\nHasiera / Ikusmena\nIriondo Optikan ikusmena zaintzen laguntzen dugu, azken orduko teknologiaz hornituz\nIkusmen arazo guztiei aurre egiteko gai gara, teknika berritzaileak eta gure irribarrerik handiena erabiliz.\nIkusmena zaintzeko bi zentro ditugu Gipuzkoan: bat Azkoitian eta beste bat Zumaian. Bertan honako sintomei edo kexei aurre egiten laguntzen dugu:\nHurbileko edo urruneko ikusmen txarra\nHurbileko ekintzetan nekea\nIrakurketa- idazketan arazoak:\nPapelera asko gerturatzea\nIrakurtzean galdu edo lerro batzuk irakurri gabe uztea\nIrakurketa motela/ irakurri nahi ez izatea\nBegi bat estali edo keiñuak egitea\nHizkiak edo letrak aldaritzikatzea\nGure optometristek, hainbat tekniken bitartez, arazo hauei egokitutako soluzioak bilatzen laguntzen dute, esan bezala, teknika berritzaileetan hornituz. Hauen artean:\nTopografi korneal azterketak\nTopografia korneal azterketak\nIkusmena eraginkorrago erabiltzeko gaitasuna ematen du ikusmen terapiak; ikusteko trebeak direnek azkarrago irakurtzen dute, ahalegin gutxiagoarekin, hobeto ulertzen dute irakurgaia eta luzeago eusten diote memorian.\nBeraz, ikusmen terapiaren bitartez, aldebikotasun ona eskuratzen irakatsiko dizugu: begi-esku koordinazioa, formen pertzepzioa, norabideratzea eta bistaratzeko teknikak.\nIkusmen bidezko informazioa prozesatzerakoan hobekuntza hauek eginez gero, eguneroko zereginetan onurak antzemango dituzu trebetasun guztietan.\nBakoitzaren premien arabera egiten dugu lan, programazioa pertsonalizatua.\nHaurrengan estrabismo edo ambliopia aurreikusten laguntzen dugu ikusmen azterketen bitartez. Helduengan begiaren tentsioa aztertu eta froga ezberdinen bitartez, begi patologia ezberdinak direla eta, sor daitezkeen aldaketei soluzioak ematen laguntzen dugu.\nHorrez gain, gaur egungo teknologiek ikusmen deserosotasuna erakar dezakete, horregatik betaurreko zein filtro zehatzak aztertzen zein soluzioak aurkitzen laguntzen dugu.\nSoluzio ezberdinak eskaintzen ditugu: betaurrekoak, ukipen lenteak… Garrantzitsua da kalitatezko eta gure beharrei zuzendutako soluzioak izatea. Horregatik, garrantzitsua da ukipen lenteen mantenuari buruz optometristak emandako aholkuak jarraitzea. Guk pertsonalizatutako aholkuak eskaintzen ditugu ukipen lente zein betaurreko buruzkoak.\nEguzkiaren UV-ei aurre egiteko hainbat soluzio ditugu. Merkatuko marka onenekin egiten dugu lan: begiak eguzki izpietatik babesten, katarata edota makula-endekapena bezalako patologiak saihesten lagunduz.\nORTO-K tratamenduari esker miopia, hipermetropia eta astigmatismoa kentzen edo murrizten laguntzen dugu. Kornea norma eta osasuntsu batean 7.00-8.00 miopia-dioptria murritz daiteke, 2.00 astigmatismo, eta 3.00-4.00 hipermetropia.\nKornea-terapia errefraktagarria segurua, eraginkorra, fidagarria eta itzulgarria da. Kornea material biskoelastikoa da, solidoa, malgua eta forma-memoriaduna; horiexek dira miopia eta astigmatismoa zuzentzeko alderdi nagusiak (ORTO-K). Azken belaunaldiko materialez egindako lente iragazkorren eraginak aldaketak eragingo ditu kornearen kurbaduran.\nMundu osoan, milaka pertsonek erabiltzen dute ortokeratologia ukipen-lenteen mende egon beharrik ez izaten. Aipatu ortokeratologiaren onuradun handienak kirolariak, ikasleak eta oposiziogileak dira.\nAire kolpe bat emitituz, kornearen beratzean eragin eta presio intraokularra (PIO) ebaluatzen dugu. Teknika erraz horren bitartez, begietako tentsioa hartu, begiaren barruko presioa zehaztu eta ondorioz, glaukoma edo iritisaren inguruko diagnostikoa emango dizugu.\nMota guztietako ukipen lenteak haur eta helduetan. Gainera ukipen lenteak neurrira egiten ditugu, bezeroaren neurri kornealak eta dituen beharrak kontutan edukiz.\nUkipen Lente motak:\nHidrofilikoak ( erabili eta botatzeko : Miopia, Hipermetropia, Astigmatismoa )\nRGP ( Iragazkorrak. Miopiaren kontrola )\nProgresiboak ( Ikusmen nekatua dutenentzat )\nOrto-k ( Miopia, hipermetropia eta astigmatismoaren gaueko tratamendua )\nKornea irregularrak ( Keratokono , kirurgia refraktiboa egin dutenentzat …)\nTransplante korneala dutenentzat\nUkipen lente arruntei intolerantzia dutenentzat ( Egokitze estudioa )\nTopografia korneal azterketaren bitartez, kornearen azterketa zabala egiten laguntzen dugu. Horri esker, kornean eragiten duten asaldurak diagnostikatu eta bezeroari pertsonalizatutako lenteak aurkitzen laguntzen dugu. Gailu honi esker, mapa baten bitartez kornearen ezaugarrien informazio osotua ematen digu:\nKornearen aurretiko altxatzea\nAurretiko kamararen sakontasuna\nBeste gauza batzuen artean lente faktikoa erabiltzeko espazio nahikoa dagoen jakiten laguntzen digu eta horrela graduazio altua duten bezeroen gaitzak zuzentzen laguntzen dugu.\nEra guztietako montura eta lenteen konponketa eta muntaia zerbitzuak emateko tailerra daukagu.\nIkusmenak sortzen dituen arazoei aurre egiteko laguntzaileen bila bazaude galdetu gaitzazu inolako konpromezurik gabe eta gure esku dauden aholku onenak ematen eta soluzioak bilatzen lagunduko dizugu.


Primateak (Primates, latineko primus hitzetik, "lehena") ugaztun euterioen ordena biologiko bat da. Orian dela 85 eta 55 milioi urte artean sortu ziren ugaztun txiki batzuetatik abiatuta, eta oihan tropikaletako zuhaitzetan bizitzera ohitu ziren. Primateen ezaugarri asko zuhaitzetan bizitzeko adaptazioak dira, tartean burmuin handia, ikusmen zorrotza, koloreak ikustea, sorbalda eraldatua eta esku abilak. Primaterik txikiena Microcebus berthae da, 30 gramo inguruko pisuarekin, eta handiena ekialdeko gorila, 200 kilogramo baino gehiagorekin. 190 eta 448 espezie artean identifikatu dira, erabiltzen den sailkapenaren arabera. Primate espezie berriak aurkitzen jarraitzen dira: 25 espezie aurkitu ziren 2000ko hamarkadan eta beste hamaika 2010ekoan.\nHortzeria heterodontoa, hau da, hagin mota ezberdinak (haginak, ebakortzak, letaginak...) agertzen dira. Gainera difiodontia ematen da, hau da, bizitzan zehar bi hagineria izatea. Ezaugarri hau beste animalia ordena batzuetan ere badago eta Triasikoan agertu zen.\nNeokortexa garatuta dago. Primate guztiek dute Sylviusen arteka (lobulu parietal eta tenporala bereizten dituena) eta fisura kalkarino trirradiatua, bi hemisferioen artean. Guztiek dute zuntz erretinofugalak ikusmen binokularrerako prestaturik. Beste ugaztun batzuetan hemisferio berera doazen zuntzak %10a diren bitartean primateetan % 50era iristen dira, hiru dimentsiotan ikusteko gaitasun handiagoa lortuz. Primate guztien antzinako senidea koloreak desberdintzeko gai zen, baina gautarrak diren askok galdu dute. Hala ere ezaugarri hau ez da primateetan bakarrik aurkitzen, nahiz eta homologoa izan daitekeen.\nTxegoste-aparatua[aldatu | aldatu iturburu kodea]\nPrimateen sailkapena egiterako garaian hainbat irizpide erabil daiteke. Irizpide klasikoak bi talde egiten zituen, bata lemuretan zentraturik eta bestea gizakian. Lehenengo taldeari Prosimio izena jarri zitzaion eta Madagaskarren bizi diren lau lemuroide familiez gain galagoak, lorisak eta tarsiusak batzen zituen. Hauek guztiak txikiak dira, begi handiak dituzte eta burmuinaren tamaina erlatiboki txikiagoa dute. Beste taldea Anthropoidea zen, Amerika, Afrika eta Asian bizi diren beste tximino guztiak biltzen zituena.\nGaur egun ez da irizpide hori erabiltzen, baizik eta kladistikak ezarritakoak. Sailkapen berrian ezaugarri ebolutiboak hartzen dira kontuan. Ikuspegi honetatik, ezaugarri nagusiak sudurraren egiturarekin du harremana. Strepsirrhini azpiordenako primateek bi barailak ez dituzte lotuak, goiko ezpaina moztua dute eta sudurreraino luzatzen da. Sudurra beti heze dago eta mutur batean dute, txakur edo katuek duten bezala. Talde honetan Prisimioetan sar daitezkeen guztiak daude, Tarsioidea izan ezik. Tarsioidea Haplorrini taldean sartzen da. Talde honetan gizakia ere badago, eta ez dute besteek duten sudur motaː sudurra lehorra da eta goiko ezpainak eta barailek jarraikortasuna dute alde batetik bestera.\nOrriaren azken aldaketa: 11 martxoa 2022, 22:26.


MAIA URROZ ,Ainara"Nireak zugan, zureak nigan"(Liburu-iruzkinak)\nNireak zugan, zureak nigan\nDESIRA PLAZER 68/08. EUSKAL POESIA EROTIKOAREN ANTOLOGIA |Zenbait egile Txalaparta, 2010\nGogorra izan da maiteminez eta bakarrik poema sentsual eta erotiko hauek irakurtzea. Polita izango da poema bakoitza maite dudan horrekin irakurtzea!\nAntologia bat da poema-bilduma hau. 1968tik 2008ra bitarteko zenbait olerki erotiko hautatu dituzte Igor Estankonak, Edorta Jimenezek eta Josune Muñozek, tartean eurenak ere bai. Nirerik ez.\nOlerkari lagunen poemak irakurriz, gelditu naiz, atzera egin eta aurrera egiteko. Geratu. Eta Karmele Igartuaren azken poemak xuxurlaka itzali ditu liburuaren hasierako ene grinak. Eta orain, zer geratzen zait? Olerki erotiko bat idaztea? Eguneroko magiaren plazer txikiez bustitzea? Hiru gehi lau ez da beti zazpi, batzuetan sei ere izan daiteke edo bi edo bat. Hiru eta lau elkarturik hogeita hamalau urte magiko, eta urteko hilabete bakoitzak bere egunerokoa idatzi dit gainean, orrialde bakoitzeko olerkiak azala laztandu didan bezala. Eguneroko plazer txikiek eta olerkiek biziarazi naute orain arte, eta orain, zer?\nEtxepare leunki gainean pausatu zait lizun, eta Joxe Azurmendi ez da gutxiago izan. Amaia eta Mikel Lasa ere bero etorri zaizkit, eta Jon Casenavek aitortu dit nitaz maitemindu dela. Oraino ez zait inor aitortu eta hunkitu egin naiz!\nTere Irastortzaren presentzia ausentziatik sentitu dut eta Xabier Montoiak loa galdu du nirekiko elkartasunez. Arrietak elur-maluta bakoitzeko oroitzapen bat ekarri dit, eta urruti dagoenaren hurbileko musu bustiak neure gorputzean sentitu\nditut. Bosgarren solairuko sabai zaharreko sagar usainak mozkorturik, kontent paratu nau, eta urruti dagoen horren oihartzun isil lotsati hori hurbildu zaidalarik, ene ohe gaineko gorputz biluzian haren musu bustiak sabaiko iluntasunean ikusten ditut oraindik.\nEta arrapaladan beste guztiak sartu zaizkit barrenean: Agirre, Olasagasti, Solbes, Setien, eta zergatik ez? Hitzik entzun ez zenidan txistu lotsati hori, neure bihotzean zaudela ohartu naiz. Eta bat-batean Tere, behin eta berriz dardaraka ene burmuinean. Mutu irakurri ditut poemok, batzuetan hotz, besteetan bero, hozbero askotan, Josu Landak amodioaz hitz egitea debekatu baitio Ainara honi, behingoagatik habia egitera ausart dadin. Eta aurkitu dut Otamendi, eta Barandiaranek neure flana probatu nahi omen du!\nSssh klack! Ene bihotza itxi dut batzuetan, ene maitea jelostu ez zedin. Itxaro Bordak erran dit bizitza badoala eta aprobetxatzeko aukerak, Patri Urkizuk deitzeko erraten badit, deitzeko eta kitto! Ez pentsatzeko gehiago maite ez nauen tipo horrengan. Omar Nabarrok alkoholizaturik utzi nau, eta eskerrak Tere berriro sartu zaidan barruraino, kontsolatzeko asmoz, hobe baita manta on bat amante txar bat baino.\nNigan daude denak goxo. Neure poro guztiek euren lurrina dute, orain ez naiz bakarrik oheratzen. Besarkaturik, babesturik sentitzen naiz zurekin, nirekin ez egon arren, maitea. Eta lasai negar egin dezaket, poeta ofizioa ez baita erraza, poesia odolezko izerdia dela erran baitit Sarrionandiak. Ados nago. Emakume independentea naiz, Estankona! Nire bular elurtuak zure eskuetan urtuz, maitea, hustu ginen bosgarren solairuan. Eta orain, zer, udaberrian? Zertarako bakarrik egon?\nNegar eta barre egin dut denetariko poema-liburu honekin, maitasunak auskalo zein substantzia askatzen duelako, maitasuna da soilik azken batean estaltzen gaituena, Markuleta. Ni naiz lilia, zu poeta. Edo alderantziz? Edo biak?


Astelehena, 2020(e)ko maiatza(r)en 25-(e)an 16:00etan\nKaixo guztioi! A zer gogoa zuek ikusteko! Badakit astuna naizela eta askotan esaten dudala, baina egia da! Pozten naiz kalera ateratzen ari zaretelako, nahiz eta badakidan, hala ere, asko falta zaigula. Horregatik ideia bat izan dut, ea zer iruditzen zaizuen: zergatik ez dizkidazue bidaltzen posta elektronikoz (bai, bai, nik ere badut emaila: mariona@cittolosa.com) zuen zalantzak, zuen kezkak, galderak..., nahi duzuen guztia eta nik neuk erantzungo dizuet. Ai, ze urduritasuna! Nor izango da lehena??\nIgandea, 2020(e)ko maiatza(r)en 24-(e)an 11:33etan\nKaixo berriro! gaur, “Ardoaren eta urdaiaren jai gizenak” izeneko txotxongilo-lan bateko pertsonaia batekin nator, 1977an estreinatu zena, hau da, duela 42 urte. Ama Zelestina du izena eta Madrilgo Teatro de la “A” txotxongilo konpainiakoa izan zen, baita Alberto Urdiales ilustratzaile eta txotxongilolari handiarena ere. Duela 6 urte etorri zen Tolosara eta hemen geratu zen, konturatu zelako herri honi ere asko gustatzen zaiola festa.\nLarunbata, 2020(e)ko maiatza(r)en 23-(e)an 11:33etan\nHemen nago berriro zuekin! Beste larunbat bat, baina gero eta hurbilago, aspaldian izaten genituen larunbat horietatik, ez duzue uste? Gaurkoan, Vietnamgo ur-txotxongiloak gustukoen dituzuenetakoak dira; izan ere, Museoen Nazioarteko Egunean jarri genuen bideoan, parte hartu zuen nesketako batek bere museoko txokorik gogokoena zela zioen.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Muntaia- eta mantentze-lan elektriko/elektronikoak (Modulua)" topic_facet:"Sistema elektroteknikoak eta automatizatuak (Heziketa zikloa). Goi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Sistema elektroteknikoak eta automatizatuak (Heziketa zikloa). Goi maila Generoa / Forma: Curriculumeko baliabideak\n5 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 5 Elektrizitatea eta automatismo elektrikoak (Modulua) 5 Instalazioa eta mantenimendua (Lanbide Arloa) 5 Lanbide Heziketa Mantentze-lan elektromekanikoa (Heziketa Zikloa). Erdi maila Gehiago ... Muntaia- eta mantentze-lan elektriko/elektronikoak (Modulua) Sistema elektroteknikoak eta automatizatuak (Heziketa zikloa). Goi maila 4 Elektroteknia (Modulua) 4 Instalazio elektriko eta automatikoak (Heziketa Zikloa). Erdi zikloa 4 Potentzia-sistemak (Modulua) 3 Sistema eta zirkuitu elektrikoak (Modulua) 2 Beroa sortzeko instalazioak (Heziketa zikloa). Erdi maila 2 Hozteko eta girotzeko instalazioak (Heziketa Zikloa). Erdi maila 2 Instalazio termiko eta fluidodunen mantentzea (Heziketa zikloa). Goi maila 2 Instalazioa elektrikoak eta automatismoak (Modulua) 2 Sistema elektrikoak eta automatikoa (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Linea automatizatuen muntaia- eta mantentze-lanak (Modulua) 1 Mekanizazioa (Heziketa Zikloa). Erdi maila 1 Sare elektrikoen eta transformazio-zentroen garapena (Modulua) 1 Sistema automatizatuak (Modulua) 1 Sistema sekuentzial programagarriak (Modulua) Guztiak ikusi ... gutxiago ...


1.650 sinadura erantzunik gabe - - Goiena.eus\nEneko Barberena Mondragon 2018-04-20 07:55\nOso larria iruditzen zaigu. Foru Gobernuari ahoa betetzen zaio parte hartzea edota herritarrak entzun bezalako kontzeptuekin, baina gure kasuan ezer ere ez. Isiltasuna lege.\nEz dute merezi sinatzaileek dagokien arreta? Arrasateko hiru alderdi politikoren lana ezerezean geratuko al da? Kalkulu politikoren bat egingo zuen EAJ-PSOE tandemak, oposizioko alderdiei egin behar zaien kasuaren inguruan. Akats larria da, gure ustez, kaltetuak Arrasateko autobus erabiltzaileak baitira, euren egoera hobetuta ikusten ez duten heinean. Denbora aurrera doa eta ez duenak ondo funtzionatzen ez du konponbide magikorik izango.\nEz gara atzera botako. Zerbitzu publikoetan eginiko murrizketak salatzen jarraituko dugu. Espero duguna da Markel Olanoren exekutiboak jarrera aldatzea eta herritarren eskariari tartea ematea.\nAzkenik, Arrasateko udal erregistroan sinaduren kopia bat erregistratu genuen. Badakigu Foru Aldundira igorri zituztela kopiak, baina zerbait gehiago behar dugu. Herritarren arazoek arreta publikoa behar dute eta ez legoke gaizki udalean ere gaia jorratuko bagenu. Nahiz eta eskumena ez izan munizipala, kaltetuak Arrasateko erabiltzaileak baitira.\nLanerako disposizioa eta proposamen sorta dugu. Orain, 1.650 sinadura eta hiru alderdi politiko dira arreta merezi dutenak.\nEneko Barberena (EH Bildu), Igor Urizar (Baleike) eta Juan Luis Merino (Irabazi)


BBK-k eta Bizkaiko Foru Aldundiak Eup! aurkeztu dute, Bizkaiko tokiko merkataritzaren online plataforma - Área de prensa - Bizkaia.eus\nBBK-k eta Bizkaiko Foru Aldundiak Eup! aurkeztu dute, Bizkaiko tokiko merkataritzaren online plataforma\n2020(e)ko abenduaren 21(a) 11:47\nBBK eta Aldundiaren eta sektoreko elkarteen arteko itunetik sortu da Eup!, eta Bizkaiko tokiko merkataritzaren online gune handia, kontsumo-ohitura berrien aurrean sektorea indartzeko tresna, bilakatzeko asmoa du. Online plataforma udaberrian gauzatuko da, eta eraldaketa digitalaren prozesua urtarrilean hasiko da, interesa duten merkatarientzako laguntza-, ekipamendu digital- eta prestakuntza-zerbitzuekin.\nDatorren udaberritik aurrera, Bizkaiko tokiko merkataritzak gune propioa izango du negozio digitalean bere lekua hartzeko eta aukerak zabaltzeko. Lehiakortasuna hobetzeko eta tokiko sektorearen berehalako erronkei aurre egiteko diseinatutako plataforma berri bat, Eup! deituko dena, aurkeztu dute gaur goizean Xabier Sagredo BBK-ko lehendakariak eta Unai Rementeria Bizkaiko ahaldun nagusiak.\nBai BBK-ko presidenteak eta bai ahaldun nagusiak proiektu zabalago baten barruan kokatu dute Eup!, tokiko merkataritzaren eraldaketan eta digitalizazioan erabakitasunez aurrera egiteko, kontsumo-ohitura berriek eta sustapen- eta salmenta-kanal berrien agerpenak sektoreari planteatzen dizkioten erronketan bereziki eraginez. Ildo horretan, ekimena denda fisikoaren beharrezko osagarri gisa proiektatzen da, eta merkatariei prestakuntza eta laguntza ematea du helburu nagusi, ingurune digitalak eta marketin-kanal berriek eskaintzen duten gaitasun guztia baliatu ahal izan dezaten.\nXabier Sagredo BBK-ko presidenteak baloreetan, etikan eta humanismoan oinarritutako lehiakortasun-eredu iraunkorraren alde egin du. Bere politika korporatibo osoan, ingurumen-, gizarte- eta gobernantza-irizpideak txertatu behar ditu eredu horrek, diskriminazio positiboz eragiteko, eta Nazio Batuen Erakundeak (NBE) ezarritako garapen-helburuak betetzeko. Bektore nagusi legez, berrikuntza teknologikoan, talentuan, sormenean, bikaintasunean, oinarritutako eredua da, eta jasangarritasun eza eragin dezaketen Low-Cost-en oinarritutako ereduetatik ihes egingo duena. Talentua, sormena eta kalitatezko enplegua sortzen lagunduko duen eredua, gobernantza fiskala eta fiskalitate etikoa bultzatuko dituena bere jarduera sortzen duen lurraldean, eta ingurumena errespetatu eta zaintzea, aukera-berdintasuna eta gizarteratzea bermatuko dituen ikuspegitik jardungo duena. Halaber, merkatariei proiektu hau aprobetxatzeko deia egin die Sagredok, "merkataritzak estrategia omnikanala jarraitu behar duelako, harreman eta elkarrekintzarako gune guztietan (fisiko eta digitaletan) bezeroari esperientzia integrala ziurtatu ahal izateko", eta bizkaitarrei zuzendu zaie esanez beraiek direla gakoa: "bizkaitar batek erosketa bat egitea erabakitzen duen bakoitzean zelako Bizkaia gura duen aukeratzen dihardu".\nBestalde, eraldaketa digitalak eskaintzen dituen aukerak aprobetxatzeko eskatu die saltegiei Unai Rementeria Bizkaiko ahaldun nagusiak, eta bertokoa modu kontzientean eta arduratsuan kontsumitzeko deia egin die herritarrei.0}Rementeriak Eup!en alde egin du, hurbileko merkataritza indartzeko aukera handia baita. "Tokiko merkataritzak, bertokoa izateaz gain, digitala ere izan behar du. Balio nagusia oraindik bere bertakotasuna ─bere hurbiltasuna, konfiantza, gizatasuna─ delako, balio horiek modu digitalean ere eskaini gura ditugu, denda fisikotik. Jarraitzen dugu denda fisikoak behar izaten: egunero pertsiana altxatuko duten dendak, gure kaleei argia emango dietenak, gure herriak bizitasunez beteko dituztenak eta harreman pertsonalak sustatzen jarraituko dutenak. Baina hori guztia posible izan dadin, digitalak ere izan behar dugu. Bezeroak digitalaren erosotasuna gura duelako eta bertoko merkataritzak ere horren abantailak behar dituelako, hots, biltegiaren, stocken, eskaeren, logistikaren, fakturazioaren eta abarren kudeaketa hobea. Hori guztia ere tokiko merkataritzaren digitalizazioa da", ziurtatu du.\nBBK-k kudeatuko du Eup! plataforma, eta datozen hilabeteak atxikimendu-, aholkularitza- eta prestakuntza-prozesua abiarazteko izango dira. Zeregin horretan Bizkaiko merkataritza-elkarteek eta Bilboko Merkataritza Ganberak lankidetza estuan jardungo dute, eta marka digital berriaren jendaurreko aurkezpenean Sagredorekin eta Rementeriarekin batera izan dira. BBK-k eta Bizkaiko Foru Aldundiak ebaluatu dutenez, eraldaketa digitaleko proiektu handi hau garatu eta martxan jartzeko 3 milioi euroko inbertsioa egin beharko da hiru urteko epean. Zenbateko horren barruan sartzen dira, besteak beste, aholkularitza, digitalizazioa, prestakuntza, teknologia, euskarria eta laguntza ematea merkataritzari, eta bi erakundeek ordainduko dute.\nSaltegiek informazioa eskatzeko eta proiektuari atxikitzeko epea urtarrilaren 18an irekiko da. Ordutik aurrera, plangintza egiteko lehenengo diagnostiko digitalei ekingo zaie, eta otsailean prestakuntza jasotzen hasiko dira lehen parte-hartzaileak.\nProduktuak modu eroso eta intuitiboan bilatu eta alderatzeko, transakzio seguruak egiteko eta gure erosketak zelan jaso gura ditugun, geu bila joanda edo etxean, aukeratzeko merkataritza-gune handi bat izango da Eup! Hori guztia gertuko merkataritzak bakarrik eskain dezakeen hurbiltasun-ingurune batetik. Merkataritza-gune digital horrek, gainera, Bizkaiko jarduera eta enplegua dinamizatzen lagunduko du, ahalik eta ingurumen-eragin txikienarekin, hurbileko logistika-sare jasangarriak erabiliko dira eta.


Donostia Zinemaldia :: Baja Taste\nBaja Taste (Baja TAste)\nKalifornia Behereko sukaldaritza nazioartean goraipatua da. Dokumental honek sukaldaritza berezi hori sortu eta garatu duten lau chefen sormen-iturriak arakatzen ditu. Chefetako bakoitzaren gogoan eta ariman zehar eginiko bidaia bat da. Helburua: mundu mailan fenomeno gastronomiko bat bihurtzen ari den mexikar sukaldaritza berri hori sortzeko inspirazioa nola pizten den aurkitzea.\nRoberto Nájerak (Tijuana, 1988) esperienzia zabala du zuzendaritza, edizio eta argazkilaritzaren arloetan. Haren Deseos film laburrak bigarren postua eskuratu zuen 2013ko Descubre Baja lehiaketan. Gaur egun, argazki-zuzendari eta editore gisa lan egiten du bideo-kanalen latinoamerikar sare batean, Mitú Network-en. Horrez gain, zientzia fikzioko sail bat lantzen ari da, onlineko bideo-plataformetarako, eta dokumental irakaslea da Kalifornietako Nazioarteko Unibertsitatean (EDCI).


Pakearen usaina • ZUZEU\nNork daki, amaitu berri dut Imanol Muruaren ‘Loiolako hegiak’ liburua, sentsazio mingotsarekin amaitu ere, eta agian horren eraginez sortu dut ezerezetik usain arraro hori. Pakearen usaina. Zantzu argirik ez dut aurkitzen, ez da froga eztabaida ezinik, kasik ez da frogarik. Baina bada usain bat.\nGenevakoak ezin zuen amaiera izan, Jesus Egigurenek ezin zuen bukatutzat eman, ez eta estatuak ere. Ez behintzat posturak hainbeste hurbildu ostean. “Joño!! dena ezin zen horrela amaitu!”, erresignazioa, haserrea eta inpotentzia. Ixilpean bada ere, inork zantzu argirik aurkituko ez badu ere, guztiak aurkakoa pentsatzea dakarren honetan, pakearen usaina nabari dut.\nEa ez den nahi hutsa eta egun gutxi barru berri pozgarririk publiko egiten zaigun.\nMayor Oreja Gacetan eta La Razonen\nMayor Orejaz El Mundon\nBerriak Permach, Aldasoro eta Alvarecen inguruan zutabe batera soilik\nOtegiren elkarrizketa arraroa, filtrazio oso arraroa\nZapateroren AZKEN ADIERAZPENAK\nbake akordioa, Espainia, estatua, ETA, psc, PSOE\n6 pentsamendu “Pakearen usaina”-ri buruz\nameslaria 2010-03-23 13:13\nni ere hala nabil, baliteke soilik esperantzara kondenatuak egoteak eraman izana horretara, baina positibo nago. eta gehiago, apirilaren 4a egun garrantzitsua izan daitekeela, zeozer garrantzitsua gerta daitekeen eguna dela ari naiz pentsatzen azken egunetan. ta enaiz (soilik) aberri egunaz ari.\nTxantxangorria 2010-03-23 16:31\nArgazi honetan ageri diren bi pertsonaiaz ez naiz batere fio. baina baterez! 🙁\nPalax 2010-03-23 20:06\nNik ere buruan ideia berdina dut azken egunetan…\nEa gauzatzen den\naitor 2010-03-24 09:54\nNeuk ere bat egiten dut baikorren klub honekin. Argazkikoez fidatu? Ba, nor bere “etxeko ” fidagarrienetarikoa dela uste dut. Ez da gehiegi esatea, baina…\nilusio zanpatzailea 2010-03-24 11:03\nIlusio gehiegi, amets lar, esperantza anitz. Nik ez dizuet zuen “yupi mundua” izorratu nahi, baina nik sentsazioa hori izan nuen irailaren 27an (bai, gudari eguna, 50. urteurrena, gauza asko). Usteak baina, erdi ustel.\nmanu 2010-03-24 14:15\nMayor Orejak ere zerbait usaindu du.\nNi berriz Santo Tomas bezala: ikusi arte deut ezer sinestuko.\nOrain arte ikusitakoa ikusita beste erremediorik ez zaigu geratzen zoritxarrez.


“No sabemos (bien) euskera, ¿cómo les ayudaremos?” hitzaldia\nHemen zaude:Hasiera»Albisteak»“No sabemos (bien) euskera, ¿cómo les ayudaremos?” hitzaldia\nBortzirietako Euskara Mankomunitatea 2017-10-27 0 Iruzkin\nDatorren asteartean, urriak 31, Berako Beralandeta eraikinean, arratsaldeko 5:00etan, euskaraz ez dakiten edo ongi moldatzen ez diren gurasoentzako hitzaldia izanen da. Haurtzaindegi zerbitzua ere izanen da Beralandetan bertan, doan.\nHitzaldiaren helburua da etxean euskara irakasteko aukerarik ez duten gurasoei haien seme-alabak elebidun bilakatzen laguntzea. Hau da, hizkuntza bera ezin diete irakatsi, baina bai hizkuntzaz jabetzeko beharrezkoa diren motibazioa, erabilera eta ezagutza bermatu eta ziurtatu. Hori guraso guztien esku dago, euskaraz jakin ala ez.\nHizlaria Paula Kasares Corrales izanen da. Kasares Nafarroako Unibertsitate Publikoko irakaslea da, eta hain zuzen ere bere tesi doktorala euskararen belaunez belauneko jarraipenaren eta familia euskaldunetako hizkuntza sozializazioaren gainean egin zuen. Geroztik, gai horren beraren inguruan “Euskaldun hazi Nafarroan” liburua argitaratu zuen (Euskaltzaindia, 2014). Azken urteotan gisa honetako hitzaldi ugari eskaini dizkie gurasoei Euskal Herriko hainbat herritan.\nHitzaldi hau euskaraz ez dakiten gurasoei zuzendua denez, gaztelaniaz izanen da. Mankomunitateak dei egiten die herritarrei, inguruan euskaraz ez dakiten gurasoak izanez gero, hitzaldira joan daitezen anima ditzaten.


ARROTXAPEko HISTORIAren TXOKOA: Sakanako eragileak "Enneco, haritzaren memoria"rekin\nSakanako eragileak "Enneco, haritzaren memoria"rekin\nBI URTE BETETA, OINARRI SENDOAK LORTU DITU\nENNECO, HARITZAREN MEMORIA EGITASMOAK\nDuela bi urte jarri zen martxan Enneco ekimena, ondarea eta natura oinarri dituena. Memoria historikoa berreskuratzea helburua duen egitasmo honek gizartearen eta instituzioen babes zabala jaso du. Sakanan lanpostuak sortuko dituela ere nabarmendu zuten.\nBi urte pasa dira ondarean oinarrituriko «Enneco, haritzaren memoria» ekimena aurkeztu zenetik eta ordutik hona urrats sendoak egin ditu, babes zabala bilduz. Horren erakusgarri, atzo Iruñean egin zuten agerraldia, non Sakanako eragile ugariren sostengua jaso zuen.\nNafarroa Bizirik Fundazioko Patxi Abasolo, Sergio Iribarren eta Bixente Azpilikuetarekin batera, Sakanako Mankomunitateko Aitor Karasatorre, Etxarri Aranazko alkate Joxi Bakaikoa, Cederna-Garalur elkarteko zuzendari-kudeatzaile Isabel Manterola, Altsasuko NaBai taldeko zinegotzi Uhai Hualde, Sakanako Garapen Agentziako Iker Manterola eta Sakantzen Sareko kide Joseba Garmendia izan ziren.\nAbasolok azaldu zuenez, Enneco ekimena memoria historikoa berreskuratzeko helburuarekin jaio da, gabezia handi bat betetzeko. «Interpretazio zentro bat izango dugu gure historia politikoa ezagutaraztea eta bere konkistatzaileek mendeetako akulturaziora kondenatutako iluntasunetik ateratzea ahalbidetuko du», esan zuen.\nZentroak izango duen kokagunea ere ez dela nolanahikoa nabarmendu zuen Abasolok. Harizti batean kokatu da, Etxarrin, naturaz inguraturik, Aralar mendilerro eta Urbasa-Andia natur parkearen aurrean. Sakanan dago, Euskal Herriko hiri nagusienekin estrategikoki lotua errepidez zein trenbidez.\nHonekin batera, ekimen nazionala eta herritarra dela nabarmendu zuen Abasolok, auzolanean egingo baita. Babes sozial eta instituzional zabala lortu du eta dagoeneko urrats praktikoak egin dira: basoa garbitu da eta plan berezia idatzi da. Gauzak horrela, Etxarriko Udalaren baimena jaso ondoren, lanak udazkenean hasteko asmoa dute.\nKarasatorrek, Elizaldek eta Garmendiak Enneco ekimena Sakanarentzat, krisia modu larrian pairatu duen eskualdearentzat, lanpostu berriak sortzeko aproposa izan daitekeela nabarmendu zuten.\nBertako ondarean eta naturgunean oinarrituriko turismoa dela azpimarratu zuten. Jarduera hori bailaran indartzeko asmoa aurkeztu berria den Sakana 2020 Plan Estrategikoan jasotzen dela gogoratu zuten eta Enneco ekimenak helburu hori modu ezin hobean lortzen duela gaineratu zuten.\n«Sinergiak sor ditzake eta Ennecoren inguruan beste egitasmo osagarriak sor daitezkeela antzematen dugu. Ekintzailetasuna biderkatzeko esparru bat irekitzen dio Sakanako gizarteari», esan zuen Garmendiak.\nMartxelo Díaz, Gara, 2014ko ekainaren 19.\nPublicado por Patxi Abasolo Lopez en 14:33


irratia | Zenbat Gara\n2014/05/16 0 Comments\n1\tDuela 17 urte Bilbo Hiria Irratia hasi zen emititzen, Zenbat Gara elkarteak sustatutako Bilboko irrati euskalduna. Eta horretan jarraitzen dugu, sasi guztien azpitik eta gainetik garai latz hauetan. Egunotan, 17. urteurrena dela-eta, Bilbo Hiria Irratiak Zenbat Gararen eta Kafe Antzokiaren lagunekin egitarau berezia prestatu du: – Maiatzak 17 (larunbata 22etan) “Jainko txiki eta jostalari hura” ikuskizuna. – Maiatzak 20 (asteartea 19etan) Joseba Irazokiren kontzertua. – Maiatzak 24 (larunbata, 14´15etan) bertso-bazkaria, Amets Arzalluz …Read More


Ezagutu gehiago C-Roads Spain proiektuari buruz Ingarteken eskutik - Ingartek Consulting\nPosted at 18:28h idatzi du Ingartek Consulting | 2021-02-09\nOstegunean, otsailak 11, ITS Espainiak C-Roads Spain proiektuari buruz antolatutako webinarrean parte hartuko du Ingartekek. Zehatzago, komunikazio hibridoko teknologiak erabiliz, Espainiako iparraldean 75km-tan zehar hedatzen den Kantaurialdeko pilotuari buruz. Kantaurialdeko pilotuak 3 azpi-pilotu ditu, Bizkaian, Asturiasen eta Galizian.\nBeste erakunde batzuetako (Euskadiko Mugikortasun eta Logistika Klusterra, Trafikoko Zuzendaritza Nagusia edo Bizkaiko Foru Aldundia) partaideekin batera, Isidro Arrieta, Ingartekeko kide fundatzailea eta berrikuntzako zuzendaria, Bizkaiko azpi-pilotuaz eta Asturiasko azpi-pilotuaz arituko da.\nITS kooperatiboek (C-ITS edo sistema kooperatiboak) teknologia eta aplikazio multzo bat barne hartzen dute, zeinak aukera ematen baitute hari gabeko komunikazio-teknologien bidez datuak modu eraginkorrean trukatzeko garraio-sistemako osagaien eta eragileen artean, ibilgailuen artean (ibilgailutik ibilgailura edo V2V) edo ibilgailuen eta azpiegituren artean (ibilgailutik azpiegiturara edo V2I).\nC-Roads Spain proiektuak, besteak beste, helburu hauek ditu: Espainiako erakundeentzako jarduera-esparru koordinatua eskaintzea, dauden Europako ekimenekin bat etorriz; C‑ITSentzako komunikazio hibridoen (G5 eta komunikazio zelularrak) osagarritasuna aztertzea; ibilgailu konektatu eta autonomoarekin lotutako teknologien konbergentzia aztertzea; edo balio-kate osoko Espainiako erakunde ugari tartean sartzea.\nGehiago jakin nahi baduzu, webinarrean izena eman dezakezu helbide honetan: C-Roads Spain.


Kodearen urruneko exekuzioa Citrix-en hainbat produktutan | BCSC - Zibersegurtasun Euskal Zentroa\nKodearen urruneko exekuzioa Citrix-en hainbat produktutan\nWindows-erako Receiver , LTSR 4.9 CU6 4.9.6001 baino lehenagoko bertsioak\nCitrix Workspace App, 1904 baino lehenagoko bertsioak\nNCC Group-eko Ollie Whitehouse, Richard Warren eta Martin Hill ikertzaileek kodearen urruneko exekuzio erako ahultasuna aurkitu dute Citrix-en Citrix Workspace App eta Windowserako Receiver produktuetan.\nCitrixek bezeroei gomendatzen die Citrix Workspace App-en 1904 edo geroagoko bertsiora eta Windows-erako Receiver-en LTSR 4.9 CU6 4.9.6001 bertsiora eguneratzea.\nAhultasun bat aurkitu da Citrix Workspace App eta Windowserako Receiver produktuetan, eta horren eraginez, unitate lokalerako sarbide hobespenak ez aplikatzea gerta liteke. Hori baliatuz, erasotzaile batek bezeroen unitate lokaletarako sarbidea irakur/idatz lezake, eta horrela bezeroaren gailuan kodea urrunetik exekutatzea lor lezake. Ahultasun horretarako CVE-2019-11634 identifikatzailea erreserbatu da.


Zientziaren, Teknologiaren eta Berrikuntzaren Euskal Sarea osatzen duten eragileen artean, nabarmentzekoak dira Bikaintasuneko Oinarrizko Ikerketa Zentroak (BOIZ), unibertsitatearen munduarekin lotuta daudenak; haien misioa da Euskadirentzako interes zientifikoko esparruetan jakintza sortzea.\nZientzia, Teknologia eta Berrikuntzaren Euskal Sarea (ZTBES), egungoa bezalako mundu globalizatu eta lehiakorrean hain beharrezkoa den lehiakortasuna lortzeko giltzarria den enpresen eraldaketaren oinarrizko ardatz gisa berrikuntza bultzatzeko Euskadin abian jarri diren ekintza-lerro ugarietako bat da.\nZTBES 1997an sortu zen, euskal enpresa-sareari eskaintza teknologiko integral, sofistikatu eta espezializatu bat eskaintzeko gai den azpiegitura bat ezartzeko helburuarekin. Zentro teknologikoen sistemaz eta Ikerketa Kooperatiboko Zentroez (IKZ) gain, ZTBES-en eragileen artean daude Bikaintasuneko Oinarrizko Ikerketa Zentroak (BOIZ) ere. Euskadirentzat interes zientifikoko esparruetan jakintza sortzeko egiturak dira. Gainera, unibertsitate ingurunearekin lotuta daude eta, ikerketa lanarekin batera, talentua erakartzeko eta hari eusteko eta profesionalen prestakuntza aurreratuan lan egiten dute.\nBoiz sarearen bederatzi zentroak\nDonostia International Physics Center Fundazioa (DIPC) Euskal Herriko Unibertsitateari lotutako erakunde ireki gisa sortu zen. Bere helburu nagusia da materialen fisikaren alorrean maila goreneko oinarrizko ikerketaren garapena sustatzea eta katalizatzea. Bere arloan, nazioarte mailako erreferente gisa kokatzea lortu du, Fundazioan ikerketarako egonaldiak egin dituzten zientzialarien kalitateari esker, antolatu diren Kongresuen nazioarteko mailari eta, nagusiki, Fundazioan garatutako jardueraren ondorioz egindako ekarpen zientifikoen garrantziari esker.\nBC3 Basque Centre For Climate Change Elkartearen (BC3) helburua da klima aldaketaren arrazoi eta ondorioei buruzko epe luzerako ikerketan laguntzea, diziplina anitzeko esparru zientifiko honi buruzko jakintza sortzeko helburuarekin. Bere ikerketa ildoak energia sektoreak sortutako berotegi-efektuko gasak arintzearen, klima aldaketa, natura kapitala (baliabide naturalak eta ekosistemak) eta horietatik, giza-ongizateari, osasunari eta klimari dagokionez, eratortzen diren onuren arteko elkarrekiko loturen eta klima politikaren ingurukoak dira.\nBasque Centre For Applied Mathematics(BCAM) zentroaren programa zientifikoak aplikatutako Matematikaren hainbat esparru hartzen ditu barnean, hala nola, ekuazio diferentzial partzialak eta kontrolaren teoria, matematika konputazionala, biologia matematikoa, bariazioen kalkulua eta materialen zientziak, matematika finantzarioak, sareen modelizazioa eta analisi matematikoa. European Researche Council (ERC) eta European Science Foundation (ESF) bezalako erakunde garrantzitsuen proiektu industrialak eta lehiakortasun planak garatzen ditu.\nBasque Center on Cognition, Brain and Language (BCBL) Lengoiaren Neurozientzia Kognitiboaren arloan, ikerketa, prestakuntza eta jakintzaren transferentzian bikaintasuna bilatzera zuzendutako diziplina anitzeko zentro gisa sortuta dago. Bere ikerketa jardueraren helburu nagusia da lengoaiaz jabetzeko, ulertzeko eta produzitzeko zereginean esku hartzen duten mekanismo neurokognitiboak argitzea, arreta berezia eskainiz, elebitasunari eta eleaniztasunari.\nBiofisika Bizkaia Fundazioa Bizkaian biofisikaren ikerketa sustatzeko sortu zen. Bere jarduketa-eremu nagusia Leioako (Bizkaia) Unibertsitate Campusean kokatuta dagoen Biofisika Unitatearentzako funtsak lortzea; unitate hori Ikerketa Zientifikoen Goi Mailako Zentroaren (CSIC) eta Euskal Herriko Unibertsitatearen (EHU/UPV) zentro mistoa da. Ikertzaile gazteen prestakuntza laguntzera bideratutako jarduketa espezifikoak ere babesten ditu, doktoretza aurreko eta ondorengo bekekin, ikerketan hasteko bekekin eta nabarmendutako ikasleei sariak emanez.\nMaterial Physics Center (MPC) zentroak dauden materialek zela funtzionatzen duten ikertzen du, neurrirako materialak diseinatzeko gai izateko, baita eskala nanometrikoan ere. Espainiar Estatuko zein nazioarteko proiektuetarako materialen fisikaren ikerketak garatzen dituzte, 2010ean inauguratutako instalazio modernoetan; instalazio horietan nabarmentzeko da angelu baxuetara sakabanatzen duen X izpien laborategi berritzaile bat.\nIkerbasque Zientziarako Euskal Fundazioak eta Euskal Herriko Unibertsitateak (EHU/UPV) sustatzen dute Achucarro Basque Center for Neuroscience Fundazioa eta biologia neuroglialean, oinarrizko ikerketa translazionalean zentratzen da, Alzheimer edo esklerosi anizkoitza bezalako gaixotasunentzako terapia berriak aurkitzeko. Bere helburu nagusien artean dago neurozientzien arloan Euskadiko zein kanpoko unibertsitate, ikerketa zentro, zentro teknologiko eta enpresekin lankidetza zientifikoa sustatzea.\nBasque Center for Materials Aplications & Nanostructures(BCMaterials) zentroak aurreratutako material funtzionalen egituraren eta ezaugarrien arteko harremana aztertzen du. Diziplina anitzeko esparru horretan sartzen dira energian, sentsoreetan eta abarretan aplikatzeko material adimendunak, nanomagnetismoa eta aurreratutako materialak.Zentro honetan nabarmentzekoa da pelikula findun teknologia erabiltzen duela materialak prestatzeko eta europar instalazio zientifiko handiak erabiltzen dituela, neutroi- eta sinkrotroi-instalazioak esaterako, materialak aztertzeko.\nBasque Center for Macromolecular Design & Engineering (Polymat Fundazioa) 2012an eratu zen eta polimeroen (existitzen diren materialik egokikorrenak) azterketan nazioarteko izen handiko zentro bilakatu nahi du. Zentro honen ikerketak energia, elektronika, garraioa, eraikuntza eta biomedikuntzarako irtenbide berrien aplikazioan zentratzen dira.


Badatoz Ahostegunak - bizkaie.biz\nBizkaie! 2019-10-28 08:41 Bertsolaritzea\nSaioak 16:00etatik 19:00etara izango dira, urriaren 31an hasita.\nUxue Alberdi | Ikusi handiago | Argazki originala\n18 eta 22 urte bitarteko gazteek antzerkia, bertsolaritzea, kantua eta literaturea landuko ditue UPV/EHUko Gipuzkoako campusaren inguruan egingo diran saioetan, UPV/EHUko Mikel Laboa Katedreagaz alkarlaneana atonduta.\nSaioak 16:00etatik 19:00etara izango dira, UPV/EHUko Gipuzkoako campusaren ondoan dagoan Euskaltzaindiaren egoitzan - Tolare baserria Almortza bidea, 6. Donostia -. Urriaren 31n egingo da lehen saioa eta, jarraian, eguenero egingo dira, azkena zemendiaren 28an egiten dan arte.\nEgun horreetako bakotxean diziplina horretan iaioa dan lagun bat izango dau taldeak tartean; eta azken egunean, guztiak batuko dituan mahai-ingurua egingo da:\nUrriak 31. Liletarturea - Uxue Alberdi.\nZemendiak 7. Antzerkia - Miren Gaztañaga.\nZemendiak 14. Berstolaritzea - Beñat Gaztelumendi eta Maialen Lujanbio.\nZemendiak 21. Kantagintzea - Ines Osinaga.\nZemendiak 28: Mahai-ingurua - Aurreko egunetako gonbidatuakaz.\nAhots Baten sormen egonaldiak emondako pausuei jarraituta antolatu dabe Ahostegunak\nAntzerkia, bertsolaritza, kantua eta literatura: ahozko kultur sorkuntzakaz ondo pasetako aukerea eskaini nahi dau egitasmo honek baina, kasu honetan, unibersidadearen eremuan gauzatzen diran saioen bidez. Ez da unibersidadean bideratutako egitasmo bakarra: hortxe baitago, esate baterako, UNIbertsoan egitasmoa be, bertsolaritzea esparru akademikora eroateko helburuz egindakoa.\nAitatutako kultur diziplina horreetan sartzeko, gozetako eta sakontzeko aukerea emon; zale diran gazte horreen arteko hartu-emon sareak eregi; eta diziplinartekotasunaren esperimentazinoari espazioa emotea dira ekimenaren helburuak.\nUPV/EHUko Gipuzkoako campusean egingo danez, eta, honenbestez, unibersidadeko ikasleek eskurago izango daben arren, ateak edegita ditue interesa daben gainerako 18 eta 22 urte bitarteko gazteek be. Izenak ondo adierazoten dauen moduan, saioak eguenetan dira, arratsaldez. Kultur sorkuntza bat landuko da egun bakotxean: literaturea, antzerkia, bertsolaritzea eta kantagintzea, eta horreetan diziplinotan aditua dan lagun batek edo batzuek hartuko dau(be) parte. Azken jardunaldian, lau diziplinak aintzat hartuko dituan mahai-ingurua egingo da, eta han batuko dira aurrez egun bakotxean egon diran gonbidatuak.\nMintzola Ahozko Lantegiak eta UPV/EHUko Mikel Laboa Katedreak antolatu dabe ekimena, Euskaltzaindiaren eta EHUKulturaren laguntzinoagaz.\n2019ko udagoienean izango dau lehen edizinoa.


Uda partean etxea hozteko ideia dibertigarriak | Consumer\nLandareak jartzea, altzariak estrategikoki jartzea eta ehun eta koloreekin jolastea gehiegizko beroa arindu dezake, aire girotua erabiltzeagatik argirik gastatu beharrik gabe\nUda honetan beroaz etxean egotea jasanezina gertatzen bada eta aire giroturik ez badago edo haren erabilera zaindu behar bada gehiegi ez gastatzeko, badira modu dibertigarriagoak, merkeagoak eta osasungarriagoak etxebizitza freskatzeko, eta aurrezteko. Izan ere, kontuan izan behar da aire girotuak pisu baten energia-kontsumoaren %70 izan daitekeela hilabete beroenetan. Guztiak ez badira, ziur artikulu honetan proposatzen diren ideia jatorren eta jatorren probetxua aprobetxatu ahal izango dela; esate baterako, etxerako landare gehiago erostea, ehun arinak eta kolore argiak erabiltzea edo altzariak birorientatzea.\n1. Etxea berrantolatu: zenbat eta altzari gutxiago, orduan eta freskoago\nUdako egun beroenetan komeni da sofa leihoetatik urruntzea eta beste neurri batzuk hartzea, etxeko ordenari dagokionez, ahalik eta altzari eta alfonbra gehien kentzea bezala. Hala, espazio gardenak uztean, airea hobeto ibiliko da, eta ahalik eta freskura gehien sentituko da.\nLogelan ez da ohea leiho batetik edo eguzkia egun osoan jasotzen duen horma batetik hurbil jarri behar, gehiegi berotu eta atsedena atseginagoa izango baita.\n2. Ura beroaren kontra etxean\nEtxebizitza osoan barreiatutako mikrodifusoreak edo ur-ontziak jartzeak gela bakoitzeko tenperatura hiru gradu jaits dezake. Izan ere, lurruna lurrunetan pasatzeak inguruko airetik beroa xurgatzen du, eta, ondorioz, termometroa jaitsi egiten da.\n3. Kalera eta ertzetara itxitako ateak\nEtxea freskatzeko, goizeko lehen orduan ireki behar dira leihoak, iluntzean. Eguneko gainerako zatia hobeto itxita dago eta pertsiana jaitsiak ditu erdi-ilunantzean geratzeko.\nAteei dagokienez, egunez itxita eduki behar dira erabiltzen ez diren gelak edo oso leku beroenak. Horrela, aire freskoa “galdu” egingo da birbanatzean.\n4. Landareak jartzea\nBerdin dio lorategia, terraza edo balkoia izatea, etxebizitza zabala edo txikia izatea… Landareek giroa freskatzen laguntzen dute, batez ere hosto berde eta tamaina handikoak, eguzki-izpiak xurgatzen baitituzte. Gainera, ureztatzean (hobe goizean edo ilunabarrean) tenperatura nabarmen jaisten da, ura lurruntzean.\nIrudia: Miss Messie\n5. Dena hutsik\nDena zuriz egitea ideia erraza eta merkea da, eraginkorra izateaz gain, beroari aurre egiteko eta etxea freskatzeko. Eta ez bakarrik, leku argira iristean, freskotasun sentsazioa sentitzen delako, baizik eta kolore zuriak beroa islatzen duelako. Maindireak eta ohazalak, besaulki eta sofetarako zorroak, gortinak… Ahal den neurrian, uda partean bete behar dira zuria eta kolore argiak eta leunak.\n6. Arintasuna beroaren kontra\nKolore argiak erabiltzeaz gain, udan kotoia, lihoa eta zeta bezalako ehunak erabili behar dira, hobeto transpiratzen dutenak eta freskoagoak direnak. “Gainera, zurezko altzari arinak izan ditzakegu, geletako hezetasuna erregulatzen laguntzen dutenak”, eta Eraikuntza eta hiri jasangarrietarako sare soziala proposatzen dute Eraikuntza 21ek.\n7. Debekatuta dago janaria prestatzea\nUdan eta jaki freskoetan, ia kozinatuak, eskutik helduta doaz. Eta ez hidratatzeagatik bakarrik, sukaldea eta etxetresna elektrikoak bero-iturri handia baitira. Ahal den neurrian, egun beroenetan labea, ontzi-garbigailua edo garbigailua erabiltzea saihestu behar da, edo ordu freskoenetan edo sukaldean ez dagoenean. Eta, jakina, gela horretako atea itxi, askatzen duten beroa ez dadin zabaldu etxeko gainerako tokietan.\n8. Gatza eta haizagailua\nAire girotua sor daiteke metalezko katilu batekin, izotzarekin, gatzarekin eta haizagailuarekin. Gatzaren eraginez izoztutako ura izozte-puntuaren azpitik dago, eta nahikoa da haizagailuak izotzez beteta egotea gelako tenperatura jaisteko.\nGainera, aire-korronte naturalak sortzeko ohiko metodoak ere erabiltzen dira, baldin eta etxebizitzak bi kaleri edo barruko patio bati edo kale-patio bati ematen badie, edo sabaiko haizagailuak erabiltzen badituzte, eta horiek erlojuaren orratzen kontrako noranzkoan biratu behar badute.\n9. Argiak itzalita\nBeroaren aurka egiteko, argiak itzali eta behar denean bakarrik erabili. Gainera, “goritasun-bonbillak ez erabiltzea -bero handia sortzen dute – eta fluoreszenteekin edo LED lanparekin txandakatzea komeni da”, blogverde.com enpresako adituek aholkatzen duten bezala.\nGutxiago pizten bada ordenagailua eta telebista, bero handia ematen dutenak, pisua ere fresko mantenduko da eta argiaren faktura murriztuko da!\n10. Denak itzalpean!\nEtxea fresko mantentzeko, babestu eguzki-erradiaziotik eta saiatu itzalpean egoten. Olana batek kanpotik sartzen den beroa %65eraino jaits dezake! Olanaz gain -etxearen kanpoaldean kokatuta-, itzaletan uzteko, eguzkitakoak, pertsianak edo kontraleihoak erabil daitezke.\naire girotuak aurreztu etxe fresko etxea freskatu etxea hozten aurreztutakoa etxean aurreztutakoa etxeko trukuak uda ura


Getxoko Txiki eta Otaegi (San Nikolas) plaza… habemus plaza | Uribe Kostaz hitz egiten\n← Gerediagaren 50. urteurrena: erronkak eta aukerak, kanpotik ikusita\nADN, Baskonia, euskaldunak, historia, euskara… ze buruko mina! →\nDenbora pasa ahala, Getxoko lan estrategiko batzuk amaitzen omen dira, kultur azpiegiturekin lotuta, batez ere. Antzokiaren inguruak, adibidez, forma hartu du, urte asko desagertu ondoren.\nAmaitutakoan baloratuko dugu Santa Eugenia eta Antzoki berriaren papera, azken finean, proiektu horiek getxotarrok urte askotan markatu gaituzte; are eta gehiago, urte askotan eragingo gaituzte.\nAntzoki berriari dagokionez, askotan esan dugu, erabilera baloratuko dugu, eraikina erraz egiten da; kultura eta programazioa, aitzitik, zaila sortzen da; hau da, programazioa da gakoa. Hala ere, antzokiaz gain, badago komentatzeke daukagun elementuren bat; hain zuzen ere, Txiki eta Otaegi plaza, edo San Nikolas plaza (toponimo biak nire gustukoak dira eta).\nMaitane Nerekanek uztailan egindako artikulu bat ia-ia osoa sina liteke. Zoritxarrez, gure plaza berria modan dagoen diseinua besterik ez da, moda inpertsonala, gizatasunik gabeko moda,eta…tabernarizatua. Azken hamarkadako herri lanak aztertzean, beste faktore askoren artean bi azpimarra litezke: erraldoitasuna eta despertsonalizazioa.\nLehenengo ezaugarria, erraldoitasuna, krisiak hil omen du. Krisien ondorio guztiak ez dira txarrak, eta herri-lan horien amaiera eskertu behar diogu krisiari. Despertsonalizazioa, ordea, larriagoa da, irauteko moda baita. Askotan, gure ordezkariek herri-lan planteatu dutenean bigarren pausutik hasten dira: zer egin behar den galdetzen dute, zertarako egin behar den ordez. Ez da plaza egin behar, baizik eta jendeak erlazionatzeko,herritarrek gizarteratzeko eta herriak arnasa hartzeko leku bat. Hortik, plaza aterako zaigu. Horregatik, erabiltzen diren koloreak modakoak dira (grisa beltzak eta ilunak, oraingo tabernak bezalakoak;arkitekto eta sukaldarien uniforme bezala klaseko kolorea, elegantea, nahiko triste geratu arren. Horregatik, ez dago kioskorik, plaza ikusteko oztopo besterik ez baita, ikusteko lanak baitira. Humanizazio puntu gehienak tabernek jartzen dute. Egungo plazak normalean terrazak jartzekoak dira (Satistegi plazan, adibidez, terraza gehiago jartzeko lekurik ez dago, beraz, alda dezagun plaza terrazak errazteko!). Hau da, ekimen pribatuak personalizatzen du esparru publikoa, joera geldiezina, dirudi.\nZorionez edo tamalez, a todo se hace uno. Urte batzuk barru, normaltzat hartuko dugu gaurko plaza, saiatuko gara disfrutatzen, guk ezagututakoa udaleko argazki zaharren bildumarako izango da. Zorionez, jendeak hartuko du plaza eta bereganatuko du, umeek korrika jasanezinez eginez, betiko moduan; gazteek eskaileretan edaten, erretzen,hitz egiten…,; helduak terrazeko edalontziak sakabanatuko dugu, eta adinekoak paseoak egingo dituzte, beti bezala. Antzoki berriak bizitza emango dio plazari, eta gustatuko zaigu eta guzti. A todo se hace uno.\nPost hau Ekitaldiak/Ekimenak, Getxo atalean eta Algorta, Antzokia, plaza, San Nikolas plaza, Txiki eta Otaegi plaza laburpen hitzekin publikatua izan da. Gogokoetara gehitzeko lotura iraunkorra.